
12 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1296 


ΑΠΟΦΑΣΕΙΣ 

Αριθμ. απόφ. 653/2017* 

Λήψη απόφασης επί της αυτεπάγγελτης λήψης 
ασφαλιστικών μέτρων κατά το άρθρο 25 παράγρα¬ 
φος 5 ν. 3959/2011 στο πλαίσιο της Αυτεπάγγελτης 
έρευνας στην αγορά πατάτας και γαλακτοκομικών 
προϊόντων για πιθανή παράβαση του άρθρου 1 
του ν. 3959/2011 και του άρθρου 101 ΣΛΕΕ. 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΟΛΟΜΕΛΕΙΑ 

Συνεδρίασε στην Αίθουσα Συνεδριάσεων του 1 ου ορό¬ 
φου του κτηρίου των γραφείων της, επί της οδού Κότσικα 
ΙΑ, Αθήνα, την 21 η Δεκεμβρίου 2017, ημέρα Πέμπτη και 
ώρα 10:00 π.μ, με την εξής σύνθεση: 

Πρόεδρος: Δημήτριος Κυριτσάκης 

Μέλη: Άννα Νάκου (Αντιπρόεδρος), 

Βικτωρία Μερτικοπούλου, 

Λευκοθέα Ντέκα, 

Νικόλαος Ζευγώλης (Εισηγητής), 
Παναγιώτης Φώτης, 

Σωτήριος Καρκαλάκος και 
Ιωάννης Πετρόγλου 
Γραμματέας: Ευγενία Ντόρντα 
Θέμα της συνεδρίασης: Λήψη απόφασης επί της αυτε¬ 
πάγγελτης λήψης ασφαλιστικών μέτρων κατά το άρθρο 25 
παράγραφος 5 ν. 3959/2011 στο πλαίσιο της Αυτεπάγ¬ 
γελτης έρευνας στην αγορά πατάτας και γαλακτοκομι¬ 
κών προϊόντων για πιθανή παράβαση του άρθρου 1 του 
ν. 3959/2011 και του άρθρου 101 ΣΛΕΕ. 

Πριν την έναρξη της συνεδρίασης, ο Πρόεδρος της 
Επιτροπής όρισε Γραμματέα της συζητήσεωςτην Ευγενία 
Ντόρντα με αναπληρώτρια αυτής την Ηλιάνα Κούτρα. 


* Η παρούσα απόφαση εκδίδεται σε δυο (2) επιπλέον εκδόσεις με 
τα διακριτικά: (1) Προς Δημοσίευση στην Εφημερίδα της Κυβερνή- 
σεως και (2) «Έκδοση για την ΕΝΩΣΗ ΑΓΡΟΤΙΚΩΝ ΣΥΝΕΤΑΙΡΙΣΜΩΝ 
ΝΑΞΟΥ ΑΓΡΟΤΙΚΗ ΕΤΑΙΡΙΚΗ ΣΥΜΠΡΑΞΗ ΑΝΩΝΥΜΗ ΕΤΑΙΡΕΙΑ». 
Από τις παραπάνω εκδόσεις έχουν αφαιρεθεί τα απόρρητα επιχει¬ 
ρηματικά στοιχεία (όπου η ένδειξη [...]) τα οποία δεν θα πρέπει 
να περιέλθουν σε γνώση του αντίστοιχου αποδέκτη της έκδοσης, 
σύμφωνα με το άρθρο 41 του ν. 3959/2011 (ΦΕΚ Α' 93/20.4.2011), 
όπως ισχύει και τον Κανονισμό Λειτουργίας και Διαχείρισης της 
Επιτροπής Ανταγωνισμού (ΦΕΚ Β' 54/16.1.2013). 


Στη συνεδρίαση η νομίμως κλητευθείσα «ΕΝΩΣΗ 
ΑΓΡΟΤΙΚΩΝ ΣΥΝΕΤΑΙΡΙΣΜΩΝ ΝΑΞΟΥ ΑΓΡΟΤΙΚΗ ΕΤΑΙ¬ 
ΡΙΚΗ ΣΥΜΠΡΑΞΗ ΑΝΩΝΥΜΗ ΕΤΑΙΡΕΙΑ (Δ.Τ. Ε.Α.Σ. ΝΑΞΟΥ 
Α.Ε.Σ.Α.Ε.)» παραστάθηκε με τον Πρόεδρο καιΔιευθύνο- 
ντα Σύμβουλο της ένωσης, [...], μετά του πληρεξουσίου 
δικηγόρου της, Δημητρίου - Παναγιώτη Τζάκα. 

Στην αρχή της συζήτησης, ο Πρόεδρος έδωσε το 
λόγο στον Εισηγητή της υπόθεσης, Νικόλαο Ζευγώλη, 
ο οποίος ανέπτυξε συνοπτικά την υπ' αριθ. πρωτ. οικ. 
7440/15.12.2017 γραπτή εισήγηση και λαμβάνοντας 
υπόψη όσα αναφέρονται αναλυτικά στην εισήγηση, 
καθώς και το υπ' αριθ. πρωτ. 853/20.12.2017 έγγραφο 
υποβολής δεσμεύσεων πρότεινε: 

Την αυτεπάγγελτη λήψη ασφαλιστικών μέτρων, τα 
οποία θα ισχύουν μέχρι την έκδοση της οριστικής από¬ 
φασης επί της υπόθεσης και στα οποία, μπορούν να συ- 
μπεριληφθούν τα κατωτέρω: 

1) Να υποχρεωθεί η ΕΝΩΣΗ ΑΓΡΟΤΙΚΩΝ ΣΥΝΕΤΑΙΡΙ¬ 
ΣΜΩΝ ΝΑΞΟΥ ΑΓΡΟΤΙΚΗ ΕΤΑΙΡΙΚΗ ΣΥΜΠΡΑΞΗ ΑΝΩ¬ 
ΝΥΜΗ ΕΤΑΙΡΕΙΑ (ΕΑΣ ΝΑΞΟΥ) να παύσει την ως άνω πε- 
ριγραφόμενη πρακτική και ιδίως, να ανακαλέσει άμεσα 
από την κοινοποίηση του διατακτικού της Ε.Α: 

α)την από 24.11.2017 υπ'αριθ. 217 απόφαση του Δ.Σ. 
της ΕΑΣ ΝΑΞΟΥ, καθόλο το περιεχόμενό της, 

β) την από 29.11.2017 Ανακοίνωση της ΕΑΣ ΝΑΞΟΥ κα¬ 
θόλο το περιεχόμενό της, καθώς και οποιαδήποτε τυχόν 
αντίστοιχου περιεχομένου ανακοίνωση ή επικοινωνία. 

2) Να ενημερώσει άμεσα από την κοινοποίηση του 
διατακτικού της Ε.Α, με επιστολή ανάκλησης τα μέλη/ 
μετόχους και τους παραγωγούς πατάτας και γαλακτο¬ 
κομικών προϊόντων της ΕΑΣ ΝΑΞΟΥ. Συγκεκριμένα, να 
δημοσιεύσει την ανωτέρω ανακλητική επιστολή άμεσα 
στην ιστοσελίδα της ΕΑΣ ΝΑΞΟΥ, σε εφημερίδα τοπικής 
κυκλοφορίας, καθώς και να την αναρτήσει σε εμφανή 
σημεία, όπου προσέρχονται οι παραγωγοί για τις δοσο¬ 
ληψίες τους. 

3) Να απέχει στο μέλλον από την έκδοση παρόμοιων 
αποφάσεων (συμπεριλαμβανομένων συναφών συστά¬ 
σεων και ανακοινώσεων), οι οποίες περιορίζουν ή νο¬ 
θεύουν τον ανταγωνισμό. 

4) Να αποστείλει στην Ε.Α. άμεσα, από την κοινοποί¬ 
ηση του διατακτικού της, αποδεικτικά των ανωτέρω 
ενεργειών της. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 296/12.04.2018 


5) Να απειληθεί η ΕΑΣ ΝΑΞΟΥ με πρόστιμο για κάθε 
μέρα μη συμμόρφωσης με το διατακτικό τυχόν απόφα¬ 
σης της Ε.Α. για τη λήψη ασφαλιστικών μέτρων. 

Κατόπιν, τον λόγο έλαβε ο πληρεξούσιος δικηγόρος, 
καθώς και ο Π ρόεδρος της ένωσης, οι οποίοι τοποθετή¬ 
θηκαν επί της προαναφερόμενης εισήγησης, ανέπτυ¬ 
ξαν τις απόψεις τους, έδωσαν διευκρινίσεις, απάντησαν 
σε ερωτήσεις που τους υπέβαλαν ο Πρόεδρος και τα 
μέλη της Επιτροπής και κατέθεσαν τις υπ' αριθ. πρωτ. 
859/21.12.2017 προτεινόμενες δεσμεύσεις. 

Με την ολοκλήρωση της ακροαματικής διαδικασίας 
η Επιτροπή προχώρησε σε διάσκεψη επί της ως άνω 
υπόθεσης, με τη συμμετοχή του Εισηγητή της υπόθε¬ 
σης, Νικολάου Ζευγώλη, ο οποίος δεν έλαβε μέρος στην 
ψηφοφορία, και αφού έλαβε υπόψη της τα στοιχεία του 
φακέλου της υπόθεσης, την Εισήγηση, τις απόψεις που 
διατύπωσε προφορικώςτο ενδιαφερόμενο μέρος κατά 
την συζήτηση της υπόθεσης και προτεινόμενες δεσμεύ¬ 
σεις που υπέβαλε, 

ΣΚΕΦΘΗΚΕ ΩΣ ΕΞΗΣ: 

I. ΙΣΤΟΡΙΚΟ 

1. Την 29.11.2017 η «ΕΝΩΣΗ ΑΓΡΟΤΙΚΩΝ ΣΥΝΕΤΑΙΡΙ¬ 
ΣΜΩΝ ΝΑΞΟΥ ΑΓΡΟΤΙΚΗ ΕΤΑΙΡΙΚΗ ΣΥΜΠΡΑΞΗ ΑΝΩΝΥ¬ 
ΜΗ ΕΤΑΙΡΕΙΑ (δ.τ. Ε.Α.Σ. ΝΑΞΟΥ Α.Ε.Σ. Α.Ε.», εφεξής και 
ΕΑΣ ΝΑΞΟΥ ή /και ΑΕΣ ΝΑΞΟΥ) εξέδωσε Ανακοίνωση 1 
προς τους παραγωγούς/μέλη της με την οποία ενημέρω¬ 
νε τους πατατοπαραγωγούς της Νάξου ότι σε ομόφωνη 
απόφαση του Δ.Σ. της 24.11.2017 (αριθ. απόφασης Πρα¬ 
κτικού 217 2 ) αποφασίστηκε: 

«Να υποχρεωθούν οι Πατατοπαραγωγοί της Νάξου 
που βγάζουν πατάτες φθινοπωρινής καλλιέργειας αυτή 
την χρονική περίοδο να μην τις πουλήσουν μέχρι τις 24 
Δεκεμβρίου 2017 σε ανθρώπους που θα τις διαθέσουν 
εκτός του νησιού της Νάξου... για να καταστεί δυνατό 
η ΕΑΣ Νάξου να πουλήσει τις πατάτες της ανοιξιάτικης 
καλλιέργειας της Νάξου, τις οποίες αγόρασε από τους 
παραγωγούς της Νάξου και ποσότητες αυτών δεν έχει 
καταστεί δυνατό να πουληθούν μέχρι σήμερα, για τις 
οποίες όμως είναι σε συνεχείς διαπραγματεύσεις με αλυ¬ 
σίδες και επιδιώκει να πουλήσει μέχρι τις 24-12-2017. 

Ευνόητο ότι αν βγουν στην αγορά οι φρέσκιες δεν θα 
πουληθούν οι παλιές των ψυγείων. Επιβεβλημένο λοιπόν 
και αναγκαίο και προς το συμφέρον της ΕΑΣ Νάξου και 
τελικά των Πατατοπαραγωγών, να κρατηθούν οι φρέ- 
σκιες πατάτες απούλητες μέχρι τις 24-12-2017... Ένεκα 
των παραπάνω αποφασίσθηκε ότι όποιος Πατατοπα- 
ραγωγός, παραβιάσει την παραπάνω απόφαση του Δ.Σ. 
και διαθέσει την πατάτα του πριν της 24-12-2017, τότε η 
τιμή του γάλακτος που παραδίδει στην ΕΑΣ θα μειώνεται 
στο μισό ποσό απ'αυτό που πληρώνεται σήμερα. Ο όρος 
της μείωσης της τιμής του γάλακτος, ως συνέπεια της 
παράβασης της απόφασης, για τις πατάτες, θα εφαρμο- 
σθεί χωρίς εξαίρεση στον οποιοδήποτε και απαρέγκλιτα, 
αφού η απόφαση για τις πατάτες είναι προς το γενικό 

1 Η εν λόγω Ανακοίνωση απεστάλη στην Υπηρεσία από [...] (υπ' 
αριθ. πρωτ.7102/4.12.2017). Σημειώνεται ότι η εν λόγω επιχείρηση 
απέστειλε και το υπ' αριθ. πρωτ. 7408/14.12.2017 έγγραφό - ανα¬ 
κοίνωσή της προς τους παραγωγούς. 

2 Στην ανακοίνωση προς τους παραγωγούς εκ παραδρομής ανα- 
φέρεται ο αριθμός απόφασης 216, αντί του ορθού 217. 


συμφέρον της ΕΑΣ Νάξου, που λειτουργεί σαν ενιαία 
επιχείρηση συνεταιρισμός και της Πατατοπαραγωγής 
Νάξου». 

2. Την εν λόγω απόφαση υπογράφει για λογαριασμό 
του Δ.Σ. της ΕΑΣ Νάξου ο Πρόεδρος και Διευθύνων Σύμ¬ 
βουλος αυτής [...]. 

II. Η ΕΡΕΥΝΑ ΤΗΣ ΥΠΗΡΕΣΙΑΣ 

3. Ενόψειτων ανωτέρω κινήθηκε αυτεπάγγελτη έρευ¬ 
να στην αγορά της πατάτας και των γαλακτοκομικών 
προϊόντων και διενεργήθηκε την 11.12.2017 επιτόπιος 
έλεγχος στην ΕΑΣ ΝΑΞΟΥ, δυνάμει της υπ' αριθ. πρωτ. 
οικ. 7154/6.12.2017 Εντολής Ελέγχου 3 . 

4. Κατά τη διενέργεια του επιτόπιου ελέγχου από κλι¬ 
μάκιο της Επιτροπής Ανταγωνισμού (εφεξής και Ε.Α.) 
συλλέχθηκαν έγγραφα, και ελήφθη ανωμοτί κατάθεση 
από [...]. Από τον έλεγχο που διεξήχθη και την κατάθεση 
που ελήφθη προέκυψαν τα ακόλουθα στοιχεία: 

5. Την 24.11.2017 συνήλθε σε συνεδρίαση 4 το Διοικη¬ 
τικό Συμβούλιο της ΕΑΣ ΝΑΞΟΥ, με μοναδικό θέμα την 
«Ανακοίνωση για Δέσμευση Πατατοπαραγωγών». Σύμ¬ 
φωνα με το Πρακτικό του ΔΣ (Απόφαση 217/2017) στην 
εν λόγω συνεδρίαση συζητήθηκαν και αποφασίστηκαν 
τα εξής: «Ο Πρόεδρος και Δ/νων Σύμβουλος ενημερώνει 
το Δ.Σ. ότι ακόμη έχουμε προς διάθεση [...] Πατάτας 
Φαγητού Εαρινής καλλιέργειας, φοβούμενος την μη δι¬ 
άθεσή τους, εάν διοχετευτούν στην αγορά οι φρέσκες 
πατάτες και θα πρέπει να προβούμε στην λήψη μέτρων 
για την συγκέντρωση της φθινοπωρινής καλλιέργειας. 
Τα μέλη του Διοικητικού Συμβουλίου μετά από διαλο- 
γική συζήτηση και ανταλλαγή απόψεων Αποφασίζουν 
Ομόφωνα: Προκειμένου να εξασφαλιστεί η διάθεση της 
εαρινής καλλιέργειας, όσοι παραγωγοί διαθέσουν στην 
αγορά φρέσκες πατάτες πριν τις 24 Δεκεμβρίου, θα έχει 
μείωση 50% στην τιμή του προσκομιζόμενου γάλακτος 
κατά το έτος 2018». 

6. Προς υλοποίηση της υπ'αριθ. 217/24.11.2017 Από¬ 
φασης του Δ.Σ. συντάχθηκε προσχέδιο ανακοίνωσης, 
ημερομηνίας 28.11.2017 προς «Παραγωγούς Ε.Α.Σ. 
Νάξου» 5 , με παρόμοιο περιεχόμενο με αυτό της Ανα¬ 
κοίνωσης που περιγράφηκε στην παρ. 1. Στο εν λόγω 
προσχέδιο αναφέρονταν ότι«[...]». 

7. Την 29.11.2017 εκδόθηκε η περιγραφείσα στην παρ. 1 
Ανακοίνωση - Γνωστοποίηση 6 προς τους παραγωγούς 
που παραδίδουν πατάτες και γάλα στην ΕΑΣ ΝΑΞΟΥ. 

3 Εφεξής και χάριν συντομίας, η διενέργεια του επιτόπιου ελέγ¬ 
χου την 11.12.2017 στην ΕΑΣ ΝΑΞΟΥ δυνάμει της υπ' αριθ. πρωτ. 
οικ. 7154/6.12.2017 Εντολής Ελέγχου θα αναφέρεται ως «επιτόπιος 
έλεγχος». 

4 Στην από 24.11.2017 συνεδρίαση του Δ.Σ. παρίσταντο [...]. 
Βλ. σχετ. Απόσπασμα Πρακτικού Συνεδρίασης του Διοικητικού 
Συμβουλίου της ΕΑΣ ΝΑΞΟΥ (Απόφαση 217), το οποίο συλλέχθη- 
κε κατά τον επιτόπιο έλεγχο (έγγραφο με α/α ΕΓ 1, Θέμα εγγρά¬ 
φου: Πρακτικό ΔΣ Απόφαση 217/2017, ημερομηνία εγγράφου: 
24.11.2017). 

5 Το εν λόγω προσχέδιο βρέθηκε κατά τον επιτόπιο έλεγχο (Θέμα 
εγγράφου: Προσχέδιο προς παραγωγούς Νάξου, ημερομηνία εγ¬ 
γράφου: 11.2017). 

6 Η συγκεκριμένη Ανακοίνωση συλλέχθηκε και κατά τη διενέρ¬ 
γεια του επιτόπιου ελέγχου: (Θέμα εγγράφου: Ανακοίνωση- Γνω¬ 
στοποίηση, ημερομηνία εγγράφου: 29.11.2017) 






Τεύχος Β' 1296/12.04.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Προκειμένου να διευκρινιστεί ο τρόπος κοινοποίησης 
της εν λόγω Ανακοίνωσης στα μέλη της ΕΑΣ ΝΑΞΟΥ 
και στους παραγωγούς, ελήφθη κατά τη διάρκεια του 
επιτόπιου ελέγχου ανωμοτί κατάθεση από [...] της ΕΑΣ 
ΝΑΞΟΥ. Συγκεκριμένα [...] ανέφερε ότι «Το Διοικητικό 
Συμβούλιο της ΕΑΣ συνεδριάζει μία/ έως δύο φορές το 
μήνα και όποιος μέτοχος το επιθυμεί μπορεί να έρθει 
στα γραφεία της ΕΑΣ να ενημερωθεί για τις αποφάσεις 
αυτές οποιαδήποτε εργάσιμη ώρα και ημέρα. Η ενη¬ 
μέρωση όμως των μετόχων γίνεται δια των προέδρων 
αυτών ανά τακτά χρονικά διαστήματα όχι μόνο για τις 
αποφάσεις του ΔΣ αλλά γενικά για την πορεία των ερ¬ 
γασιών της εταιρίας και αυτοί με τη σειρά τους σε κάθε 
χωριό ενημερώνουν τα φυσικά μέλη τους. Εάν κατά τις 
τυχόν συναντήσεις κριθεί σκόπιμο για τα συμφέροντα 
των παραγωγών να ενημερωθούν τα φυσικά μέλη τότε 
εκδίδεται ανακοίνωση προς τους παραγωγούς μέλη η 
οποία αναρτάται σε εμφανή σημεία όπου προσέρχονται 
οι παραγωγοί για τις δοσοληψίες τους και παραδίδεται 
στα χέρια του κάθε παραγωγού π.χ. κατά την παραλαβή 
του γάλακτος. Εμπειρικά να σας πω ότι δεν έχει βρεθεί 
κάποιος παραγωγός που να μας πει «Δεν είχα ενημε¬ 
ρωθεί». Για παράδειγμα στην πρόσφατη ανακοίνωση 
της 29/11/2017 είχαν προσέλθει στα γραφεία μας οι 
πρόεδροι των συνεταιρισμών μετόχων μας, συναποφα- 
σίστηκε το περιεχόμενο της ανακοίνωσης, γιατί πρέπει 
να σημειωθεί ότι παρά το γεγονός ότι είμαστε ΑΕ δεν 
έχουμε απωλέσει τον συνεταιριστικό μας χαρακτήρα, 
εκδόθηκε η ανακοίνωση, και αυτοί, οι μέτοχοι ανέλαβαν 
την ενημέρωση των μελών τους». 

8. Όπως προκύπτει από τα συλλεχθέντα στοιχεία 7 και 
από την εκδοθείσα Ανακοίνωση, η ΕΑΣ ΝΑΞΟΥ είχε συ¬ 
γκεντρώσει από τους παραγωγούς μέλη της από την εα¬ 
ρινή καλλιέργεια του 2017, [...] πατάτας φαγητού 8 , από 
τις οποίες παρέμειναν αδιάθετες περί τους [...] πατάτες 
φαγητού, αντί των [...] το 2016 και [...] το 2015, από τις 
οποίες είχαν πωληθεί [...] και [...] αντιστοίχως.Το θέμα 
των αποθεμάτων πατάτας φαγητού απασχόλησε το ΔΣ 
της ΕΑΣ ΝΑΞΟΥ σε τακτά χρονικά διαστήματα, καθώς 
ήδη από την 24.7.2017 9 το ΔΣ συνεδρίασε με θέμα «Ενη¬ 
μέρωση Πορείας Πατάτας 2017». Στη συνεδρίαση αυτή 
[...] της ΕΑΣ ΝΑΞΟΥ, κατόπιν σχετικής ενημέρωσης για 
τις ποσότητες πατάτας που συγκεντρώθηκαν και πωλή- 
θηκαν από την ΕΑΣ ΝΑΞΟΥ, εξέφρασε την ανησυχία του, 
διότι «η ποσότητα είναι μεγάλη και θα πρέπει να γίνουν 
κάποιες προσπάθειες για την διάθεσή τους». Ακολού¬ 
θως, τα μέλη του ΔΣ αποφάσισαν «Να γίνει ότι χρειάζεται 
ώστε να διατεθούν όλες οι ποσότητες που συγκεντρώ¬ 
σαμε και Εξουσιοδοτούν [...]». Εν συνεχεία την 4.9.2017 
σε νεότερη συνεδρίαση του ΔΣ 10 * , ο Πρόεδρος και Δ/νών 

7 Στοιχεία συνολικής παραλαβής και πωλήσεων πατάτας όπως 
προκύπτουν από έγγραφο που συλλέχθηκε κατά τη διενέργεια του 
επιτόπιου ελέγχου (Βλ. έγγραφο με θέμα: Παραγωγή Πατάτας έτη 
2014-2015-2016-2017, χωρίς ημερομηνία). 

8 Βλ. παρ. 5. 

9 Σχετ. το Πρακτικό ΔΣ της ΕΑΣ ΝΑΞΟΥ (Απόφαση 195/24.7.2017), 
το οποίο συλλέχθηκε κατά τη διενέργεια του επιτόπιου ελέγχου 
(Βλ. έγγραφο με θέμα: Πρακτικό ΔΣ Απ 195/2017, ημερομηνία 
εγγράφου: 24.7.2017). 

10 Σχετ. το Πρακτικό ΔΣ της ΕΑΣ ΝΑΞΟΥ (Απόφαση 200/4.9.2017), 

το οποίο συλλέχθηκε κατά τη διενέργεια του επιτόπιου ελέγχου 


Σύμβουλος ενημέρωσε το ΔΣ για την πορεία πώλησης 
της πατάτας φαγητού. Στη συνεδρίαση αυτή ελήφθη η 
απόφαση «Να γίνει ότι είναι δυνατόν για τη διάθεση πε¬ 
ρισσότερης ποσότητας Πατάτας Φαγητού [...]». 

III. Η ΕΝΩΣΗ ΑΓΡΟΤΙΚΩΝ ΣΥΝΕΤΑΙΡΙΣΜΩΝ ΝΑΞΟΥ 
ΑΓΡΟΤΙΚΗ ΕΤΑΙΡΙΚΗ ΣΥΜΠΡΑΞΗ ΑΝΩΝΥΜΗ ΕΤΑΙΡΕΙΑ 

9. Η ΕΑΣ ΝΑΞΟΥ ιδρύθηκε το 1926 και στην παρούσα 
μορφή της ως Αγροτική Εταιρική Σύμπραξη (Α.Ε.Σ) Ανώ¬ 
νυμη Εταιρία μετατράπηκε το 2014”. Τα μέλη της ΕΑΣ 
ΝΑΞΟΥ ανέρχονται σε 12 Αγροτικούς Συνεταιρισμούς 12 , 
που με τη σειρά τους αριθμούν ως μέλη κατά τον παρό¬ 
ντα χρόνο 3.274 φυσικά πρόσωπα/ παραγωγούς 13 . 

10. Η ΕΑΣ ΝΑΞΟΥ βάσει του καταστατικού 14 της «έχει 
διατομεακό και διακλαδικό αντικείμενο στο πλαίσιο του 
οποίου: α) αναλαμβάνει επιχειρηματική δραστηριότη¬ 
τα σε εθνικό και περιφερειακό επίπεδο αναφορικά με 
την παραγωγή, τυποποίηση, αποθήκευση, βιομηχανική 
επεξεργασία πρώτου και δευτέρου βαθμού και εμπορία 
αγροτικών προϊόντων, β) αναλαμβάνει την παραγωγή και 
προμήθεια εφοδίων και γ) συνάπτει για τους ανωτέρω 
σκοπούς διεθνικές συνεργασίες και συμπράξεις με φο¬ 
ρείς παρόμοιου σκοπού». Ως καταστατικός σκοπός της 
ΕΑΣ ΝΑΞΟΥ μεταξύ άλλων ορίζεται «1. Η συγκέντρωση, 
αποθήκευση, συντήρηση, επεξεργασία, τυποποίηση, δι¬ 
ακίνηση, διάθεση και εμπορία αγροτικών προϊόντων και 
παράγωγων αγροτικών προϊόντων και υποπροϊόντων. 2) 
Η συγκέντρωση, αποθήκευση, συντήρηση, επεξεργασία, 
τυποποίηση, διακίνηση, διάθεση και εμπορία, όλων των 
τύπων πατάτας, γάλακτος, τυριών, οπωροκηπευτικών, 
προϊόντων αμπέλου, κρέατος, ελαιολάδου, οινοστάφυ- 
λων, γλεύκους-οίνου, εσπεριδοειδών, καθώς και των πα¬ 
ράγωγων προϊόντων και υποπροϊόντων αυτών...». 

11. Η ΕΑΣ ΝΑΞΟΥ δραστηριοποιείται στην τυροκομία, 
τη συσκευασία και διάθεση πατάτας, την παραγωγή πα- 

(Βλ. έγγραφο με θέμα: Πρακτικό ΔΣ Απ 200/2017, ημερομηνία 
εγγράφου: 4.9.2017). 

11 Με την από 29 Δεκεμβρίου 2014 υπ'αριθ. 7611 πράξη μετα¬ 
τροπής της Αγροτικής Συνεταιριστικής Οργάνωσης με την επωνυ¬ 
μία «Ένωση Αγροτικών Συνεταιρισμών Νάξου» σε Αγροτική Εταιρι¬ 
κή Σύμπραξη (Α.Ε.Σ)- Ανώνυμη εταιρία σύμφωνα με τις διατάξεις 
του αρ. 6 και 19 του ν. 4015/2011, του αρ. 21 του ν. 2810/2000 
και τον κ.ν. 2190/1920. Η μετατροπή πραγματοποιήθηκε με κατ' 
αναλογία ανταλλαγή των συνεταιριστικών μερίδων των Αγροτι¬ 
κών Συνεταιρισμών μελών της Ένωσης, με μετοχές της Αγροτικής 
Εταιρικής Σύμπραξης. 

12 Ήτοι: 1. Αγίου Αρσενίου, 2. Βίβλου, 3. Γαλανάδου, 4. Γλινάδου, 
5. Δαμαριώνα, 6. Δανακού, 7. Κορώνου, 8. Κορωνίδας, 9. Μελάνων, 
10. Φιλοτίου, 11. Χαλκείου, 12. Αιγιάλης Αμοργού., Σημειώνεται 
πάντως ότι στην ιστοσελίδα της ΕΑΣ (ή ΑΕΣ) ΝΑΞΟΥ ή11ρ://νννννν. 
635Π9χθ5χοιη/ίηάθχ.ρήρ?ορΙίοη=ςοηι_εοηΙ:θηί&νίθνν=3ΓίίεΙθ&ί 
ά=125&Ιΐθπηίά=154&ΐ3η9=θΙ εμφανίζονται 26 αγροτικοί συνεται¬ 
ρισμοί, δηλ. επιπλέον οι κάτωθι: 13 Απειράνθου, 14 Γαλήνης, 15 
Εγκαρών, 16. Κεραμωτής, 17 Κυνιδάρου, 18. Μονής, 19 Χώρας Νά¬ 
ξου, 20. Σαγκρίου, 21. Σκαδού, 22 Αρκεσίνης Αμοργού, 23. Χώρας 
Αμοργού, 24. Δονούσας, 25 Ηράκλειός, 26. Κουφονησίου. Ομοίως, 
στα σχετικά που προσκομίστησαν από την ΕΑΣ (ή ΑΕΣ) ΝΑΞΟΥ 
για τη συμμόρφωση - ως σχετικό 6 προσκομίσθηκε θχεθΙ που στο 
πρώτο φύλλο του αναφέρονται οι 12 Α/Σ ενώ στο 2 φύλλο οι 26 
(ίδιοι με αυτούς που είναι ανηρτημένοι στην ως άνω ιστοσελίδα). 

13 Βλ. σχετικά: ήΙΙρ://νν\Λ/νν.θ35η3χθ5.εοιη/ίηεΙθχ.ρήρ?ορΙίοη= 
εοιπ_εοηίθηί&νίθνν=3ΓΐίεΙθ&ίά=125&11θπτίά=1 54&Ι3Π9 =θΙ 

14 Βλ. άρθρο 3 «Σκοπός» του καταστατικού. 

τατόσπορου,την εμπορία ζωοτροφικών και εμπορικών 
εφοδίων, την παροχή υπηρεσιών προς τους παραγω¬ 
γούς, την εμπορία άλλων προϊόντων, όπως κρέας και 
παραδοσιακά προϊόντα, καθώς και την αντιπροσώπευ¬ 
ση και εμπορία προϊόντων ζυθοποιίας, γαλακτοκομίας, 
αναψυκτικών κ.α. Αναλυτικότερα, η ΕΑΣ ΝΑΞΟΥ, μέσω 
της ιδιόκτητης τυροκομικής μονάδας που διαθέτει, έχει 
μια δυναμική παρουσία στον χώρο των γαλακτοκομικών 
προϊόντων και αποτελεί μία εκ των τριών πιστοποιημέ¬ 
νων 15 επιχειρήσεων για την παραγωγή, συσκευασία και 
εμπορία'Γραβιέρας Νάξου ΠΟΠ'. Στο πλαίσιο αυτής της 
δραστηριότητας παραλαμβάνει αγελαδινό, αιγοπρόβειο 
και γίδινο γάλα αποκλειστικά από τους κτηνοτρόφους 
της Νάξου (καθώς και της Αμοργού και των μικρών Κυ¬ 
κλάδων 16 ) με σκοπό την επεξεργασία και τυροκόμηση 
του γάλακτος και πέραν της Γραβιέρας Νάξου παράγει 
και άλλα τυριά όπως κεφαλοτύρι, λευκό τυρί, γίδινο τυρί, 
καθώς και βούτυρο, φρέσκο γάλα, σοκολατούχο γάλα 
και φρέσκο γιαούρτι. Η ΕΑΣ ΝΑΞΟΥ παραλαμβάνει ετη- 
σίως 11.000 τόνους αγελαδινό γάλα, 225 τόνους πρόβειο 
γάλα και 960 τόνους γίδινο γάλα 17 . Επίσης, η ΕΑΣ ΝΑ¬ 
ΞΟΥ, αποτελεί μία από τις λίγες εγκεκριμένες 18 εταιρίες 
και δικαιούχους χρήσης της ονομασίας "Πατάτα Νάξου 
-Π.Γ.Ε' με δραστηριότητα στην παραγωγή, συσκευασία 
και εμπορία. 

12. Ο κύκλος εργασιών 19 της ΕΑΣ ΝΑΞΟΥ, από το σύ¬ 
νολο των δραστηριοτήτων της κατά το 2016 ανήλθε στα 
18,4 εκατ. ευρώ, τα οποία κατά 46% προέκυψαν από τη 
βιομηχανική (8,4 εκ. ευρώ) και κατά 51,9% (9,5 εκ. ευρώ) 
από την εμπορική δραστηριότητά της. Σημειώνεται δε 
ότι σχεδόν το σύνολο του κύκλου εργασιών της λαμβάνει 
χώρα εντός της ελληνικής επικράτειας (18.305 χιλ. ευρώ). 
Κατά το 2015 ο κύκλος εργασιών της ΕΑΣ ΝΑΞΟΥ ανήλθε 
σε 17,3 εκατ. Ευρώ. 

IV. ΟΙ ΣΧΕΤΙΚΕΣ ΑΓΟΡΕΣ ΠΡΟΪΟΝΤΟΣ ΚΑΙ ΟΙ ΓΕΩΓΡΑ¬ 
ΦΙΚΕΣ ΑΓΟΡΕΣ 20 

IV. 1 Η ΣΧΕΤΙΚΗ ΑΓΟΡΑ ΠΑΤΑΤΑΣ 

13. Σημειώνεται ότι έρευνες αγοράς διακρίνουν δι¬ 
αφορετικές κατηγορίες προϊόντων (τομάτες, σαλάτες 
και πατάτες) 21 . 

15 Σύμφωνα μετο'Μητρώο Εγκεκριμένων Επιχειρήσεων και Δι¬ 
καιούχων Χρήσης των Ενδείξεων ΠΟΠ/ΠΓΕ Ζωικών Προϊόντων 1 
του ΕΛΓΟ Δήμητρα. 

16 Ηράκλειά, Δονούσα, Κουφονήσια. 

17 Βλ. σχετικά ιστοσελίδα της ΕΑΣ ΝΑΞΟΥ της 13.12.2017: Γιίίρ:// 
νννννν.θ35η3χθ5.εοΓπ/ίηάθχ.ρήρ?ορΙίοη=ςοηη_εοηΐθη1:&νίθνν=3Πί 
εΙθ&ίά=127&11θΐπίά=1 55&Ι3Π9 =θΙ. 

18 Σύμφωνα μετο'Μητρώο Εγκεκριμένων Επιχειρήσεων και Δι¬ 
καιούχων Χρήσης των Ενδείξεων ΠΟΠ/ΠΓΕ Φυτικών Προϊόντων' 
του ΕΛΓΟ Δήμητρα. 

19 Βλ. Χρηματοοικονομικές καταστάσεις ΕΑΣ ΝΑΞΟΥ χρήσεως 
2016. 

20 Η σχετική αγορά προϊόντων ή υπηρεσιών περιλαμβάνει το 
σύνολο των προϊόντων ή υπηρεσιών που θεωρούνται από τον 
καταναλωτή εναλλάξιμα ή δυνάμενα να υποκατασταθούν μετα¬ 
ξύ τους, λόγω των χαρακτηριστικών τους, της τιμής τους και της 
σκοπούμενης χρήσης τους. Η σχετική γεωγραφική αγορά περι¬ 
λαμβάνει την περιοχή στην οποία οι ενδιαφερόμενες επιχειρήσεις 
πωλούν τα σχετικά προϊόντα υπό επαρκώς ομοιογενείς συνθήκες 
ανταγωνισμού. 

21 Βλ. σχετικά απόφαση Ε.Επ.(ΙΟΜΡ/Μ.4216 - ΟΛΖ/ΒοεςΓιί/ϋθ 


14. Η πατάτα είναι ένα οπωροκηπευτικό προϊόν, το 
οποίο παρουσιάζει ιδιομορφίες στην καλλιέργειά του με 
συνέπεια να δίνει τοπικές εποχιακές ποικιλίες. Το προϊόν 
διατίθεται στην αγορά είτε σε νωπή είτε σε επεξεργα¬ 
σμένη μορφή.Το κύριο χαρακτηριστικό της καλλιέργει¬ 
ας πατάτας είναι οι διαφορετικές περίοδοι συγκομιδής 
ανάλογα με την περιοχή και την εποχή του έτους (πχ. στη 
Μεσσηνία η παραγωγή γίνεται τους χειμερινούς μήνες). 
Κατά συνέπεια, υπάρχουν τρία είδη πατάτας ανάλογα με 
την εποχή: η ανοιξιάτικη και η καλοκαιρινή, που αντιπρο¬ 
σωπεύουν το 40% της συνολικής παραγωγής η καθεμία, 
και η φθινοπωρινή που αποτελεί το υπόλοιπο 20% της 
συνολικής εθνικής παραγωγής. Παρά τις διαφορές στις 
χρονικές περιόδους συγκομιδής, κύριο κοινό χαρακτη¬ 
ριστικό τους είναι ότι η συλλογή πατάτας πρέπει να γί¬ 
νεται, όταν επικρατούν συγκεκριμένες θερμοκρασίες, 
έτσι ώστε ο χρόνος αποθήκευσης να μεγιστοποιείται. 
Μετά τη συλλογή, όσες πατάτες δεν διατίθενται στην 
αγορά αποθηκεύονται σε δροσερό μέρος σε κατάλληλα 
διαμορφωμένους χώρους με αποτέλεσμα το ενδιάμεσο 
στάδιο της αποθήκευσης να είναι εξαιρετικά σημαντικό, 
καθώς μπορεί να επηρεάσει τόσο την προσφορά όσο και 
την ποιότητα του προϊόντος. 

15. Οι ποικιλίες πατάτας διακρίνονται σε διαφορετικές 
κατηγορίες ανάλογα με την τελική χρήση τους- σε «αμυ¬ 
λώδεις» (οι οποίες προορίζονται για τη βιομηχανία για 
την παραγωγή άμυλου) ή «κατανάλωσης», ανάλογα με 
την περίοδο ωρίμανσής (συγκομιδής) τους σε πρώιμες, 
ημί - πρώιμες, ημί - όψιμες- ή ακόμη ανάλογα με άλλα 
χαρακτηριστικά τους, όπως για παράδειγμα πατάτες κα¬ 
τανάλωσης με σφικτή σάρκα. Αν και υπάρχουν διάφορες 
ποικιλίες πατάτας, οι οποίες πωλούνται ακόμα και την 
ίδια περίοδο, εντούτοις, καμία ποικιλία (οποιοσδήποτε 
προέλευσης) δεν διαθέτει τέτοια χαρακτηριστικά, ώστε 
να προτιμάται συστηματικά έναντι της άλλης από τους 
καταναλωτές 22 . 

16. Πέραν των διαφόρων ποικιλιών πατάτας, υπάρ¬ 
χουν συγκεκριμένες καλλιέργειες πατάτας που έχουν 
χαρακτηριστεί ως Προστατευόμενης Γεωγραφικής Έν¬ 
δειξης (ΠΓΕ). Η ένδειξη ΠΓΕ 23 αφορά στην ονομασία που 
ταυτοποιεί ένα προϊόν το οποίο: (α) κατάγεται από ένα 
συγκεκριμένο τόπο, περιοχή ή χώρα, (β) του οποίου ένα 
συγκεκριμένο ποιοτικό χαρακτηριστικό, η φήμη ή άλλο 
χαρακτηριστικό μπορεί να αποδοθεί στην εν λόγω γεω¬ 
γραφική του προέλευση, και (γ) του οποίου ένα τουλά¬ 
χιστον από τα στάδια της παραγωγής εκτελείται εντός 
της οριοθετημένης γεωγραφικής περιοχής. Σημειώνεται 
ότι οι προστατευόμενες γεωγραφικές ενδείξεις μπορούν 
να χρησιμοποιούνται από οποιαδήποτε επιχείρηση δια¬ 
θέτει στην αγορά προϊόν το οποίο είναι σύμφωνο με τις 
αντίστοιχες προδιαγραφές 24 . 

\Λ/θίάθ ΒΙίΙς παρ.20 

22 Βλ. σχετικά απόφαση του (ΖοπϊθΜ άθ Ιβ (Ζοηευιτθηεθ, με αριθ. 
96-0-60 (15.10.1996). 

23 Βλ. Κανονισμό της ΕΕ αριθ. 1151/2012 του Ευρωπαϊκού Κοινο¬ 
βουλίου και του Συμβουλίου της 21.11.2012 για τα συστήματα ποι¬ 
ότητας των γεωργικών προϊόντων και τροφίμων, αρθρ. 5, παρ. 2. 

24 Βλ. Κανονισμό της ΕΕ 1151 /2012 ο.π., αρθρ. 12, παρ. 1. 

17. Στην ελληνική επικράτεια ως πατάτες ΠΓΕ έχουν 
οριστεί 25 και οι πατάτες «Νάξου» που αφορούν στην υπό 
κρίση υπόθεση. 

18. Ως οριοθετημένη γεωγραφική περιοχή 26 παραγω¬ 
γής της «Πατάτας Νάξου» ορίζεται ολόκληρο το νησί 
της Νάξου. Η παραγωγική διαδικασία της «Πατάτας 
Νάξου» περιλαμβάνει τα βασικά στάδια της προετοι¬ 
μασίας του εδάφους, της σποράς, της καλλιέργειας και 
της συγκομιδής. Τέλος, ολοκληρώνεται με τη διαλογή 
των συγκομισθέντων κονδύλων και την ωρίμανσή τους 
στο χωράφι. Στο στάδιο αυτό, δηλαδή της ωρίμανσης, 
εντοπίζεται ο μεγαλύτερος κίνδυνος'αλλοίωσης'των 
ποιοτικών χαρακτηριστικών της «Πατάτας Νάξου». Για 
το λόγο αυτό, πρέπει η ολοκλήρωση της παραγωγικής 
διαδικασίας να πραγματοποιείται εντός της γεωγραφικής 
περιοχής της Νάξου. Προς χάριν δε της ιχνηλασιμότητας 
των πρώτων υλών και των υπολοίπων παραγόντων που 
χρησιμοποιούνται για την παραγωγή «Πατάτας Νάξου» 
κρίνεται επιβεβλημένη η σήμανση των χορηγούμενων 
παραγωγικών μέσων, αλλά και των τελικών προϊόντων, 
δηλαδή των κονδύλων, με τους κατάλληλους κωδικούς 27 . 
Η κωδικοποίηση των παραμέτρων αυτών γίνεται μέσω 
τηςτήρησης μητρώου καλλιεργητών «Πατάτας Νάξου», 
το οποίο είναι ανοιχτό στην είσοδο νέων καλλιεργητών. 

19. Σύμφωνα μετοτρέχον Μητρώο Εγκεκριμένων Επι¬ 
χειρήσεων και Δικαιούχων Χρήσης Ενδείξεων Π.Ο.Π./ 
Π.Γ.Ε. φυτικών προϊόντων 28 , η ΕΑΣ ΝΑΞΟΥ είναι εγκε¬ 
κριμένη επιχείρηση και δικαιούχος χρήσης ενδείξεως 
ΠΓΕ που δραστηριοποιείται στην παραγωγή, συσκευασία 
και εμπορία της Πατάτας Νάξου. Στο εν λόγω Μητρώο 
αναγράφονται επιπλέον δύο εταιρίες 29 που δραστηριο¬ 
ποιούνται σε όλα τα στάδια (ήτοι παραγωγή, συσκευασία 
και εμπορία), ενώ τρεις εταιρίες δραστηριοποιούνται 
στη συσκευασία /υποσυσκευασία και εμπορία και μία 
αλυσίδα σούπερ μάρκετ (ΑΒ ΒΑΣΙΛΟΠΟΥΛΟΣ Α.Ε.) στην 
εμπορία Πατάτας Νάξου. 

20. Από τα ανωτέρω συνάγεται ότι η ονομασία «Πα¬ 
τάτες Νάξου» ταυτοποιεί τα προϊόντα που παράγονται 
στην περιοχή της Νάξου και ως εκ τούτου το στάδιο της 
παραγωγής πρέπει να λαμβάνει χώρα εντός της γεωγρα¬ 
φικής επικράτειας της Νάξου. Εντούτοις, τα λοιπά στάδια 
της συσκευασίας και εμπορίας «Πατάτας Νάξου» δύναται 

25 Βλ. Κατάσταση «ΠΡΟΪΟΝΤΑ ΠΡΟΣΤΑΤΕΥΟΜΕΝΗΣ ΟΝΟΜΑΣΙΑΣ 
ΠΡΟΕΛΕΥΣΗΣ (ΠΟΠ) ΚΑΙ ΠΡΟΪΟΝΤΑ ΠΡΟΣΤΕΥΟΜΕΝΗΣ ΓΕΩΓΡΑ¬ 
ΦΙΚΗΣ ΕΝΔΕΙΞΗΣ (ΠΓΕ) του Υπουργείου Γεωργικής Ανάπτυξης και 
Τροφίμων ή(Ιρ://νννν\Λ/.ωίη39Νς.9 | 7ί πη3 9 ε5 / 5 1:οιϊθ5/άος5/39ΐ·ο1:ί5/ 
ΡΟΡ- Ρ<3Ε/ρΓθίοηΐ3_3η3_ρθΓίίθΓθί3_05_2017.ράί 

26 Βλ. σχετικά Προδιαγραφές Πατάτας Νάξου: Γιίΐρ://νννννν. 
ωίη39πε.9Γ/ίω3965/5ΐοπθ5/άοε5/39ΐΌΐ:ί5/ΡΟΡ- Ρ0Ε/ρΓθά_ρ3ί3ΐ3_ 
Π3χου2010.ράί 

27 Ο κωδικός σήμανσης των κονδύλων περιλαμβάνει πληροφο¬ 
ρίες σχετικά με τον καλλιεργητή (κωδικός παραγωγού), τον αγρό 
καλλιέργειας (κωδικός αγροτεμαχίου), την καλλιεργούμενη ποι¬ 
κιλία (κωδικός ποικιλίας) και το έτος σποράς και συγκομιδής της 
σημαινόμενης σοδειάς. 

28 Βλ. σχετ. ιστοσελίδα ΕΛΓΟ ΔΗΜΗΤΡΑ: νννννν.θΙηο.ηΓ/ίηάθχ.ρήρ/ 
θΙ/ηυβΙίΙχ-ΒϊϊυΓΒηεθ-οί-ΒηΓίευΙΙυΓΒΐ-ρΓοάυεΙϊ/εθΓΐίίίθά-Βυίίηθδϊ- 
ΓΘ9Ι51ΘΓ5. 

29 Η ΚΟΥΤΕΛΙΕΡΗΣ Α.Ε. (ΝΑΞΙΑ ΓΗ) και η ΠΑΤΑΤΟΣΠΟΡΙΚΗ ΤΣΙ- 
ΡΑΚΗΣ ΓΕΩΡΓΑΤΣΟΣ Α.Ε. 


να λαμβάνουν χώρα και σε λοιπές γεωγραφικές περιοχές, 
όπως άλλωστε προκύπτει και από την έδρα των εταιριών 
που περιλαμβάνονται στο ως άνω Μητρώο. 

21. Ως εκ τούτου, για τους σκοπούς της παρούσας 
εισήγησης διακρίνονται καταρχήν οι αγορές: (α) παρα¬ 
γωγής και (β) χονδρικής πώλησης/ διάθεσης πατάτας. 
Στενότερη οριοθέτηση των αγορών ανάλογα με τη χρή¬ 
ση ενδείξεων ΠΓΕ δεν είναι αναγκαία για τους σκοπούς 
της παρούσας, οπότε παρέλκει η περαιτέρω ανάλυση 
σχετικά. 

ΐν.2 Η ΣΧΕΤΙΚΗ ΓΕΩΓΡΑΦΙΚΗ ΑΓΟΡΑΤΗΣ ΠΑΤΑΤΑΣ 

22. Για τους σκοπούς της παρούσας απόφασης ως 
σχετική γεωγραφική αγορά των ανωτέρω προϊοντικών 
αγορών ορίζεται καταρχάς η ελληνική επικράτεια. Εντού¬ 
τοις, για τα προϊόντα ΠΓΕ (Πατάτες Νάξου), η γεωγραφική 
αγορά της παραγωγής Πατάτας Νάξου, δεδομένου και 
του περιορισμού στην παραγωγική διαδικασία, η οποία 
πρέπει να λάβει χώρα εντός της γεωγραφικής περιοχής 
της Νάξου, θα μπορούσε να οριοθετηθεί και στενότερα. 
Σε κάθε περίπτωση το θέμα παραμένει ανοιχτό, καθώς 
δεν είναι αναγκαία περαιτέρω ανάλυση για τους σκοπούς 
της παρούσας. 

ΐν.3 Η ΣΧΕΤΙΚΗ ΑΓΟΡΑ ΠΡΟΜΗΘΕΙΑΣ ΓΑΛΑΚΤΟΣ 

23.0 κλάδος των γαλακτοκομικών προϊόντων κατέχει 
σημαντική θέση στον ευρύτερο κλάδο των τροφίμων 
και περιλαμβάνει αρκετές αγορές τροφίμων, οι οποίες 
αντιστοιχούν σε μία μεγάλη ποικιλία τελικών προϊόντων 
με κύρια συστατική βάση το νωπό γάλα. Τα γαλακτο¬ 
κομικά προϊόντα κατατάσσονται στα βασικότερα είδη 
διατροφής για τους καταναλωτές και ως εκ τούτου πα¬ 
ρουσιάζουν σχετικά χαμηλή ελαστικότητα ως προς την 
τιμή και το διαθέσιμο εισόδημά τους. Οι επιλογές των 
καταναλωτών μεταξύ των εμπορικών σημάτων που 
διατίθενται στην αγορά επηρεάζονται κυρίως από την 
τιμή (ειδικά την τρέχουσα περίοδο), από την ύπαρξη 
ανταγωνιστικών/υποκατάστατων προϊόντων, καθώς και 
από άλλους παράγοντες, όπως η γεύση, η ποιότητα, η 
διάρκεια χρήσης των προϊόντων κ.λπ. 30 

24. Οι διατάξεις, τόσο του Κώδικα Τροφίμων και Ποτών 
όσο καιτουπ.δ. 113/9.6.1999 31 , όπως τροποποιήθηκε με 
το ν. 4254/2014 32 , ορίζουν ρητά, μεταξύ άλλων, τις κα¬ 
τηγορίες των γαλακτοκομικών προϊόντων και τις επιτρε¬ 
πτές συνθήκες παραγωγής, συντήρησης, συσκευασίας 
και μεταφοράς αυτών. Σύμφωνα λοιπόν με τον Κώδικα 
Τροφίμων και Ποτών 33 , «νωπό γάλα νοείται το γάλα που 
εκκρίνεται από τους μαστικούς αδένες μιας ή περισσο¬ 
τέρων αγελάδων, προβατινών, αιγών ή βουβαλίδων, 

30 Βλ. σχετικά και κλαδική μελέτη της ΙΟΑΡ με θέμα «Γαλακτοκο¬ 
μικά Προϊόντα», Ιούλιος 2013. 

31 «Τροποποίηση των διατάξεων του από 2/16.5.1959 β. δ/τος 
"περί κτηνιατρικού υγειονομικού ελέγχου του γάλακτος"» (ΦΕΚ 
115 Α79.6.1999). 

32 Βλ. συγκεκριμένα ν. 4254/2014 «Μέτρα στήριξης και ανά¬ 
πτυξης της ελληνικής οικονομίας στο πλαίσιο εφαρμογής του ν. 
4046/2012 και άλλες διατάξεις» (ΦΕΚ Α' 85/7.4.2014), υποπερ. 2α 
της υποπαρ. ΣΤ8 της παρ. ΣΤ του πρώτου άρθρου με θέμα «Αρση 
εμποδίων στον ανταγωνισμό στον κλάδο της επεξεργασίας τρο¬ 
φίμων - Ρυθμίσεις γαλακτοκομικών προϊόντων». 

33 Υπουργική απόφαση 1100/1987, άρθρο 80. 

το οποίο δεν έχει θερμανθεί πέραν των 40°(Ι, ούτε έχει 
υποβληθεί σε επεξεργασία με ισοδύναμο αποτέλεσμα». 
Η κατηγορία αυτή περιλαμβάνει το γάλα που «διατίθε¬ 
ται στην κατανάλωση χωρίς καμιά άλλη επεξεργασία, 
εκτός από τη διήθηση και την ψύξη καθώς και την ομο- 
γενοποίηση», κάτω από συγκεκριμένες προδιαγραφές 
υγιεινής και χημικής σύστασης. Επίσης, σύμφωνα με τον 
Κώδικα Τροφίμων και Ποτών, με τον όρο «γάλα» απλά, 
χωρίς να συνοδεύεται αυτό από κάποιο επίθετο, νοείται 
αποκλειστικά και μόνο το γάλα το οποίο προέρχεται από 
αγελάδα, είναι νωπό, πλήρες, δεν έχει υποστεί αφυδά¬ 
τωση ή συμπύκνωση και δεν περιέχει άλλες ύλες που 
έχουν προστεθεί από έξω. Όλοι οι άλλοι τύποι γάλακτος, 
εφόσον δεν προέρχονται από αγελάδα, πρέπει να χαρα¬ 
κτηρίζονται με έναν από τους όρους «κατσίκας», «προ¬ 
βάτου», «βουβάλου» ή «ανάμικτο προβάτου κατσίκας». 

25. Όσον αφορά τη διάκριση των αγορών προμήθειας 
νωπού γάλακτος ανάλογα με το είδος τους (π.χ. πρόβειο, 
αγελαδινό, γίδινο) επισημαίνεται ότι κάθε μια έκτων αγο¬ 
ρών αυτών θα μπορούσε να αφορά σε διακριτή αγορά, 
δεδομένων των ιδιαίτερων χαρακτηριστικών κάθε κατη¬ 
γορίας γάλακτος, όπως για παράδειγμα της εποχικότητάς 
τους και της κατά προορισμό τελικής χρήσης τους (π.χ. 
εμφιάλωση, τυροκόμιση, παραγωγή γιαούρτης).Τα ιδι¬ 
αίτερα αυτά χαρακτηριστικά κάθε είδους γάλακτος κα¬ 
θιστούν έκαστη κατηγορία μη εναλλάξιμη, τουλάχιστον 
για ορισμένες κατηγορίες προϊόντων. 

26. Βάσει των ανωτέρω για τους σκοπούς της παρούσας 
εισήγησης ως σχετικές αγορές προϊόντος ορίζονται οι αγο¬ 
ρές (νωπού) αγελαδινού, πρόβειου και γίδινου γάλακτος. 

IV.4 Η ΣΧΕΤΙΚΗ ΓΕΩΓΡΑΦΙΚΗ ΑΓΟΡΑ ΠΡΟΜΗΘΕΙΑΣ 
ΝΩΠΟΥ ΓΑΛΑΚΤΟΣ 

27. Αναφορικά με την οριοθέτηση της γεωγραφικής 
αγοράς για την προμήθεια και συλλογή νωπού γάλακτος, 
και λαμβάνοντας υπόψη και σχετικές αποφάσεις 34 της 
Ε.Α., προκρίνεται η οριοθέτηση μιας ευρύτερης σχετικής 
γεωγραφικής αγοράς με εθνική διάσταση ή τουλάχιστον 
μιας σχετικής γεωγραφικής αγοράς που εκτείνεται σε 
περισσότερες περιφέρειες της χώρας ή ακόμη και στην 
ηπειρωτική Ελλάδα στο σύνολό της, λαμβάνοντας υπό¬ 
ψη ιδίως α) την τεχνική δυνατότητα μεταφοράς του νω¬ 
πού γάλακτος στα εργοστάσια μεταποίησης με κάλυψη 
μεγάλης χιλιομετρικής απόστασης, β) τη δυνατότητα 
υποκατάστασης μεταξύ τουλάχιστον όμορων νομών, γ) 
τη σημαντικότητα για τον Έλληνα καταναλωτή της προέ¬ 
λευσης του γάλακτος και δ) το γεγονός ότι η τιμή νωπού 
γάλακτος διαμορφώνεται με ομοιογενή εν γένει κριτήρια 
σε όλη την ηπειρωτική Ελλάδα, με την επιφύλαξη του 
παράγοντος κόστους μεταφοράς και της δραστηριοποί- 
ησης γαλακτοβιομηχανιών συνεταιριστικού χαρακτήρα 
σε ορισμένες περιφέρειες/ νομούς της χώρας. 

28. Σε κάθε περίπτωση, δεδομένου του τοπικού/ νη¬ 
σιωτικού χαρακτήρα της προμήθειας νωπού γάλακτος 
στην ΕΑΣ ΝΑΞΟΥ, του μεταφορικού κόστους που ενέχει 
η παραλαβή ή παράδοση γάλακτος από και προς την 
ηπειρωτική Ελλάδα, καθώς και του συνεταιριστικού χα¬ 
ρακτήρα της ΕΑΣ ΝΑΞΟΥ, η οποία εν τέλει προμηθεύεται 

34 Σχετ. η απόφαση της Ε.Α. 515Λ/Ι/2011, σκ. 34-42, και 598/2014. 


γάλα μόνο από παραγωγούς της Νάξου 35 , εν προκειμένω, 
η γεωγραφική οριοθέτηση της αγοράς προμήθειας νω¬ 
πού γάλακτος θα μπορούσε να οριοθετηθεί στενότερα. 
Εντούτοις, για τους σκοπούς της παρούσας δεν κρίνεται 
σκόπιμη περαιτέρω ανάλυση και το θέμα μπορεί να πα- 
ραμείνει ανοιχτό. 

ΐν.5 ΕΚΤΙΜΗΣΕΙΣ ΜΕΡΙΔΙΩΝ ΑΓΟΡΑΣ 

29. Σύμφωνα με τα πιο πρόσφατα διαθέσιμα στοιχεία 
από την ΕΛΣΤΑΤ 36 , η συνολική παραγωγή πατάτας στην 
ελληνική επικράτεια το 2015 ανήλθε σε 580.646 τόνους 
περίπου και η παραγωγή στην περιοχή της Νάξου σε 
9.964 τόνους περίπου. Λαμβανομένων υπόψη των συ¬ 
νολικών παραλαβών πατάτας από την ΕΑΣ ΝΑΞΟΥ για 
το ίδιο έτος 37 , οι οποίες ανέρχονται σε [...] εκτιμάται ότι 
το μερίδιο αγοράς της ΕΑΣ ΝΑΞΟΥ στην ελληνική επι¬ 
κράτεια το ίδιο έτος ανέρχεται σε [...]% (σε όγκο/ τόνοι) 
και στην περιοχή της Νάξου σε [...]% (σε όγκο/ τόνοι). 

30. Αντίστοιχα, από τα διαθέσιμα στοιχεία που δια¬ 
θέτει η Υπηρεσία για το έτος 2016 εκτιμάται ότι η ΕΑΣ 
ΝΑΞΟΥ κατέχει μερίδια στην αγορά προμήθειας νωπού 
αγελαδινού γάλακτος στις Κυκλάδες ύψους περίπου 
[...]% και στην ελληνική επικράτεια ύψους [...]%. Στην 
αγορά προμήθειας γίδινου γάλακτος στις Κυκλάδες το 
μερίδιο της ΕΑΣ ΝΑΞΟΥ ανέρχεται περίπου σε [...]% και 
στην ελληνική επικράτεια σε [...]%.Τέλος, στην αγορά 
προμήθειας πρόβειου γάλακτος, η ΕΑΣ ΝΑΞΟΥ έχει στις 
Κυκλάδες μερίδιο περίπου [...]% και στην ελληνική επι¬ 
κράτεια μικρό μερίδιο (<[...]%). 38 

V ΕΦΑΡΜΟΣΤΕΟΙ ΚΑΝΟΝΕΣ ΔΙΚΑΙΟΥ 

ν.1 ΑΡΜΟΔΙΟΤΗΤΑ ΤΗΣ Ε.Α. ΓΙΑ ΤΗ ΛΗΨΗ ΑΣΦΑΛΙΣ¬ 
ΤΙΚΩΝ ΜΕΤΡΩΝ 

31. Σύμφωνα με το άρθρο 25 παρ. 5 του ν. 3959/2011: 
«Η Επιτροπή Ανταγωνισμού είναι αποκλειστικώς αρμό¬ 
δια να λαμβάνει ασφαλιστικά μέτρα αυτεπαγγέλτως ή 
ύστερα από αίτηση του Υπουργού Οικονομίας, Ανταγω¬ 
νιστικότητας και Ναυτιλίας, όταν πιθανολογείται παρά- 
βαση των άρθρων 1,2, και 11 ή των άρθρων 101 και 102 
της Συνθήκης για τη Λειτουργία της Ευρωπαϊκής Ένωσης 
και συντρέχει επείγουσα περίπτωση για την αποτροπή 
άμεσα επικειμένου κινδύνου ανεπανόρθωτης βλάβης 
στο δημόσιο συμφέρον. Η Επιτροπή Ανταγωνισμού μπο¬ 
ρεί να απειλήσει πρόστιμο μέχρι δέκα χιλιάδες (10.000) 
ευρώ για κάθε ημέρα μη συμμόρφωσης προς την από- 

35 Και των νήσων Αμοργού, Ηράκλειός, Δονούσας και Κουφο- 
νησίου 

36 Βλ. σχετικά ιστοσελίδα της ΕΛΣΤΑΤ, Εκτάσεις και παραγω¬ 
γή 2015, Πεπονοειδή και Πατάτες: Ηΐΐρ://νννννν.5ΐ3ΐΪ5ΐΪ05.ς|Γ/εΙ/ 
5ΐ3ΐί5ΐίε5/-/ρυ6Ιίε3ΐίοπ/5Ρ606/2015. 

37 Σχετ. έγγραφο με Σύνολο Παραλαβής Πατάτας και Σύνολο 
Πωλήσεων πατάτας ΕΑΣ ΝΑΞΟΥ, το οποίο συλλέχθηκε κατά τη 
διενέργεια του επιτόπιου ελέγχου 

38 Για το 2016, συνολικές εισκομίσεις αγελαδινού γάλακτος στις 
Κυκλάδες [...] τόνοι και στην ελληνική επικράτεια [...] τόνοι, έναντι 
αγορών [...] τόνων ΕΑΣ ΝΑΞΟΥ. Συνολικές εισκομίσεις γίδινου 
γάλακτος στις Κυκλάδες [...] τόνοι και στην ελληνική επικράτεια 
[...] τόνοι, έναντι αγορών [...] τόνων ΕΑΣ ΝΑΞΟΥ.Συνολικέςεισκο- 
μίσεις πρόβειου γάλακτος στις Κυκλάδες [...] τόνοι και στην ελλη¬ 
νική επικράτεια [...] τόνοι, έναντι αγορών [...] τόνων ΕΑΣ ΝΑΞΟΥ, 
(πηγή ΕΛΓΟ ΔΗΜΗΤΡΑ και εκτιμήσεις της ΕΑΣ ΝΑΞΟΥ από την ιστο¬ 
σελίδα της: ήΙίρ://\ΛΛΛΛ/ν.θ35η3χθ5.ςοω/ίηάθχ.ρήρ?ορΙίοη=εοπΊ_ςο 
ηΙεπΙ&νίθνν=3ΓΐίεΙθ&ίά=127&Ιίθηιίά=1 55&Ι3Π9 =θΙ). 

φάσή της και να επιβάλει αυτό με απόφασή της που βε¬ 
βαιώνει τη μη συμμόρφωση. Κατά τον υπολογισμό του 
προστίμου συνεκτιμούνται τα οφέλη που αποκομίζει η 
επιχείρηση, καθώς και οι επιπτώσεις στη σχετική αγορά 
από τη μη συμμόρφωση στην απόφαση. Η Επιτροπή 
Ανταγωνισμού υποχρεούται να αποφανθεί το αργότερο 
μέσα σε προθεσμία δεκαπέντε (15) ημερών από την ημε¬ 
ρομηνία κατάθεσης της αίτησης Υπουργού Οικονομίας, 
Ανταγωνιστικότητας και Ναυτιλίας, αφού πρώτα ακου¬ 
στούν τα ενδιαφερόμενο μέρη. Η απόφαση αυτή υπόκει- 
ται μόνο σε προσφυγή ενώπιον του Διοικητικού Εφετείου 
Αθηνών. Οι διατάξεις των παραγράφων 2, 3 και 4 του 
άρθρου 30 εφαρμόζονται αναλόγως. Με τις διατάξεις 
της παρούσας παραγράφου δεν θίγεται η αρμοδιότητα 
των πολιτικών δικαστηρίων προς λήψη ασφαλιστικών 
μέτρων για την προστασία ιδιωτικών συμφερόντων». 

32. Οπως προαναφέρθηκε, στην παρούσα υπόθεση 
η Ε.Α. προβαίνει στην εξέταση της δυνατότητας λήψε- 
ως ασφαλιστικών μέτρων κατά το άρθρο 25 παρ. 5 του 
ν. 3959/2011 αυτεπαγγέλτως, στο πλαίσιο της έρευνας 
που διενεργεί στην αγορά πατάτας και γαλακτοκομικών 
προϊόντων. Στην περίπτωση αυτή ισχύουν τα άρθρα 13 
παρ. 4 και 14 παρ. 5 του Κανονισμού Λειτουργίας και Δι¬ 
αχείρισης της Επιτροπής Ανταγωνισμού. Επομένως, τόσο 
η προθεσμία κλήτευσης των μερών, όσο και η προθεσμία 
κατάθεσης υπομνήματος καθορίζονται κατά περίπτωση 
από τον Πρόεδρο της Ε.Α. 

ν.2 ΕΠΗΡΕΑΣΜΟΣΤΟΥ ΔΙΑΚΟΙΝΟΤΙΚΟΥ ΕΜΠΟΡΙΟΥ 

33. Η Ε.Α. μπορεί να λαμβάνει ασφαλιστικά μέτρα για 
πιθανολογούμενες παραβάσεις και του άρθρου 101 
ΣΛΕΕ, εφόσον βέβαια πιθανολογείται επηρεασμός του 
διακοινοτικού εμπορίου. 

34. Για να μπορεί μια απόφαση, συμφωνία ή πρακτική 
να επηρεάσει το εμπόριο μεταξύ των κρατών μελών της 
Ένωσης, πρέπει, βάσει ενός συνόλου νομικών και πραγ¬ 
ματικών στοιχείων, να μπορεί να πιθανολογηθεί επαρκώς 
ότι μπορεί να ασκήσει άμεση ή έμμεση, πραγματική ή 
δυνητική επίδραση στα εμπορικά ρεύματα μεταξύ των 
κρατών μελών, τούτο δε κατά τρόπο που να προκαλεί- 
ται φόβος ότι θα μπορούσε να εμποδίσει την πραγμα¬ 
τοποίηση της εσωτερικής αγοράς 39 . Δεν απαιτείται να 
αποδειχθεί ότι η κάθε φορά εξεταζόμενη συμφωνία ή 
πρακτική είχε όντως το αποτέλεσμα αυτό 40 . Η έννοια 
της επίδρασης στα εμπορικά ρεύματα δεν προϋποθέτει 
μόνο τον περιορισμό ή τη μείωση του εμπορίου, αλλά 
οποιαδήποτε διαφοροποίηση των εμπορικών ρευμάτων, 
αρκεί αυτή να είναι αισθητή 41 . Επιπλέον, σε περιπτώσεις 
που εντοπίζονται συμφωνίες και αποφάσεις που καλύ¬ 
πτουν μέρος μόνο κράτους μέλους, πρέπει να συνεκτι- 
μηθεί η αναλογία του εθνικού εδάφους που μπορεί να 
επηρεαστεί από το εμπόριο μεταξύ κρατών μελών, ενώ 
παράλληλα πρέπει να δοθεί βαρύτητα και στο μερίδιο 

39 Βλ. ενδεικτικά συνδ. υποθ. 0-209-215/78 και 218/78, \/3η 
ΕβηάθννγεΚ κλπ. κατά Επιτροπής, Συλλ. 1978, σελ. 2111, σκ. 170, 
0-219/95 Ρθπίθγθ Νοώ 5ρ3 κατά Επιτροπής, Συλλ. 1997, σελ 1-4411, 
σκ. 20 και ΕΑ 370Λ//2007, σκ. 6. 

40 Βλ. Ανακοίνωση της Ευρωπαϊκής Επιτροπής- Κατευθυντήριες 
γραμμές σχετικά με την έννοια του επηρεασμού του εμπορίου 
των άρθρων 81 και 82 της Συνθήκης, ΕΕ 2004 0 101/81, παρ. 16. 

41 Ο.π., παρ. 34 και 77. 


αγοράς των μελών της συμφωνίας 42 . Ωστόσο, συμφωνί¬ 
ες ή αποφάσεις, οι οποίες έχουν τοπικό χαρακτήρα δεν 
δύνανται αυτές καθαυτές να επηρεάσουν αισθητά το 
εμπόριο μεταξύ των κρατών μελών 43 . Τέλος, οι συμφω¬ 
νίες δεν δύνανται, καταρχήν, να επηρεάσουν αισθητά το 
εμπόριο μεταξύ κρατών μελών εάν πληρούνται σωρευ- 
τικά οι ακόλουθες προϋποθέσεις: α) το συνολικό μερί¬ 
διο αγοράς των μερών σε οποιαδήποτε σχετική αγορά 
της Κοινότητας που επηρεάζεται από τη συμφωνία δεν 
υπερβαίνει το 5% και β) στην περίπτωση των οριζόντιων 
συμφωνιών, ο συνολικός ενωσιακός κύκλος εργασιών 
που πραγματοποιούν οι ενδιαφερόμενες επιχειρήσεις 
στα σχετικά προϊόντα που καλύπτονται από την συμ¬ 
φωνία δεν υπερβαίνει τα 40 εκατ. ευρώ 44 . 

35. Εν προκειμένω, από τα στοιχεία του φακέλου, πι¬ 
θανολογείται ότι πληρούνται τα δυο ανωτέρω αναφε- 
ρόμενα σωρευτικά κριτήρια (ήτοι, τα μερίδια της ΕΑΣ 
ΝΑΞΟΥ στις υπό κρίση αγορές εκτιμώνται κάτω του 5% 
στην ελληνική επικράτεια και ο κύκλος εργασιών της 
ΕΑΣ ΝΑΞΟΥ ανέρχεται το 2016 σε 18,3 εκ. ευρώ). Ως εκ 
τούτου, δεν πιθανολογείται επηρεασμός του διακοινο- 
τικού εμπορίου από τη συμπεριφορά της ΕΑΣ ΝΑΞΟΥ. 

ν.3 ΣΥΝΘΗΚΕΣ ΚΑΙ ΠΡΟΫΠΟΘΕΣΕΙΣ ΛΗΨΗΣ ΑΣΦΑ¬ 
ΛΙΣΤΙΚΩΝ ΜΕΤΡΩΝ 

36. Στην πράξη, τα ασφαλιστικά μέτρα έχουν ως αντι¬ 
κείμενο την προσωρινή παύση της συμπεριφοράς που 
πιθανολογείται ότι αντιβαίνει στους κανόνες περί ελεύ¬ 
θερου ανταγωνισμού, μέχρι την οριστική επίλυση της 
κύριας υπόθεσης. Διασφαλίζουν, επομένως, την αποκα¬ 
τάσταση των συνθηκών ανταγωνισμού, κατά το μέρος 
που κλονίσθηκε από την ανωτέρω συμπεριφορά, μέχρι 
την έκδοση απόφασης επί της κύριας υπόθεσης 45 . 

\/.4 ΠΙΘΑΝΟΛΟΓΗΣΗ ΠΑΡΑΒΑΣΗΣ ΤΩΝ ΔΙΑΤΑΞΕΩΝ 
ΤΟΥ ΑΡΘΡΟΥ 1 ΤΟΥ ν. 3959/2011 

ν.4.1 Αρχή της αυτονομίας της οικονομικής δράσης 

37. Πρώτα από όλα πρέπει να υπογραμμιστεί ότι βα¬ 
σική αρχή που διέπει το δίκαιο του ελεύθερου ανταγω¬ 
νισμού, τόσο σε επίπεδο οριζόντιων όσο και σε επίπε¬ 
δο κάθετων συμπράξεων είναι εκείνη σύμφωνα με την 
οποία, κάθε επιχείρηση οφείλει (και πρέπει) να ασκεί 
αυτόνομα την επιχειρηματική της πολιτική 46 . 

42 Βλ. Ανακοίνωση της Ευρωπαϊκής Επιτροπής- Κατευθυντήριες 
γραμμές σχετικά με την έννοια του επηρεασμού του εμπορίου των 
άρθρων 81 και 82 της Συνθήκης, ΕΕ 2004 0 101/81, παρ. 89-90. 

43 Βλ. Ανακοίνωση της Ευρωπαϊκής Επιτροπής- Κατευθυντήριες 
γραμμές σχετικά με την έννοια του επηρεασμού του εμπορίου 
των άρθρων 81 και 82 της Συνθήκης, ΕΕ 2004 0 101/81, παρ. 91. 

44 Βλ. ό.π., παρ. 52. 

45 Βλ. Δελλή Γ. Προσωρινή Προστασία και Ελεύθερος Ανταγωνι¬ 
σμός, Το δημόσιο και το ιδιωτικό συμφέρον μεταξύ ρυθμιστικής 
και δικαιοδοτικής λειτουργίας της έννομης τάξης, σε Σύνδεσμο 
Ελλήνων Εμπορικολόγων. Τα ασφαλιστικά μέτρα στο εμπορικό 
δίκαιο, 14ο Πανελλήνιο Συνέδριο Εμπορικού Δικαίου, Νομική Βι¬ 
βλιοθήκη, Αθήνα 2005, σελ. 256-297, σημείο 33. 

44 Βλ. Ενδεικτικά υποθέσεις 40/73 θίς 5υίΚθΐ- υπίθ ν. Οοπππηίίίίοη, 
[1975] Συλλ. 1663,172/80 ΖϋεήηθΓν. ΒΒγθΐϊδοήθ νθΐ-θίηίόΒηΚ ΑΟ, 
[1981] Συλλ. 2021,89/85 θίε ΑήΙδίΓοητ ν. 0οιτιηηί55ίοη, [1993] Συλλ. 
1-1307, και 07/95 ΡΙοήη Οθθγθ ν. (ΙοιηπΉ55ίοη, [1998], Συλλ. 1-3111. 
Πρβλ. Ν. Ζθν9θΙί5, "Ρ1θ53ΐθ Ριϊςθ ΙΥΐΒίηΙθηΒηεθ (ΚΡΜ) ίη Ευι-ορθΒη 
ΟοηηρθΙίΙίοη Ι_3νν: ίθ93ΐ 0θΐ·ΐ3ίηΙγ \/θΓ5υ5 Εεοηοπηίο Ιήθοι-γ?" 
ΕυΓορθβη ΟοιηρθΙίΙίοη Ι_3νν Βθνίονν [ΕΟΙΡΪ], Ν/οΙυπίθ 34: Ι$5υθ 1, 
2013, σελ. 29. 

ν.4.2 Προϋποθέσεις λήψης ασφαλιστικών μέτρων από 
την ΕΑ 

38. Επισημαίνεται, εξ αρχής, ότι προϋπόθεση για τη 
λήψη ασφαλιστικών μέτρων είναι η πιθανολόγηση της 
ύπαρξης παράβασης, και όχι ο σχηματισμός πεποίθη¬ 
σης αναφορικά με τη στοιχειοθέτηση αυτής. Σύμφωνα 
με πάγια ενωσιακή νομολογία, η σχετική προϋπόθεση 
διακρίνεται σαφώς από την απαίτηση στοιχειοθέτησης 
της παράβασης κατά το στάδιο της τελικής απόφασης 47 . 
Η Ε.Α. δεν απαιτείται να στοιχειοθετήσει την παράβαση, 
αλλά μπορεί να βασιστεί στην αξιολόγηση εκ πρώτης 
όψεως(ρπηη3ί3είθ) στοιχείων σχετικά με τη διαπίστωση 
αυτής 48 . 

ν.4.2.1 Προϋποθέσεις εφαρμογής της διάταξης του 
άρθρου 1 παρ. 1 του ν. 3959/2011 

39. Προϋποθέσεις, επομένως, εφαρμογήςτης διάταξης 
του άρθρου 1 παρ. 1 του ν. 3959/2011 είναι 49 : 

ν.4.2.1.1 Η ύπαρξη συμφωνίας, εναρμονισμένης πρα¬ 
κτικής μεταξύ επιχειρήσεων ή απόφασης ένωσης επι¬ 
χειρήσεων 

40. Ως «επιχείρηση» νοείται κάθε φυσικό πρόσωπο ή 
οικονομική ενότητα που ασκεί εμπορική ή άλλη οικονο¬ 
μική δραστηριότητα, ανεξάρτητα από το νομικό καθε¬ 
στώς που το διέπει και από τον τρόπο χρηματοδότησής 
του. Επιπροσθέτως, η ύπαρξη επιχείρησης προϋποθέτει 
αυτονομία οικονομικής δράσης και συνακόλουθα πλήρη 
ανάληψη των οικονομικών κινδύνων που συνεπάγεται 
η εκάστοτε οικονομική δραστηριότητα 50 . Ως οικονομική 
δραστηριότητα νοείται κάθε δραστηριότητα προσφο¬ 
ράς αγαθών ή υπηρεσιών σε δεδομένη αγορά 51 , ενώ για 
την υπαγωγή στην έννοια της επιχείρησης, το εν λόγω 

47 Βλ. Απόφαση ΠΕΚΤ-44/90, Ι _3 6 ίπη κατά Ευρωπαϊκής Επι¬ 
τροπής, σημεία 59-63, καθώς και Απόφαση ΠΕΚΤ-24 & 28/92 8 
Ι_ 3 ης|ηθ 5 θ Ι 9 Ι 0 κατά Ευρωπαϊκής Επιτροπής, Συλλ. 1992, σελ. Μ¬ 
Ι 839, Απόφαση της Ευρωπαϊκής Επιτροπής 2002/165/ΕΚ, ΝΡ 6 / 
ΙΜ5, σημείο 39. Συναφώς, βλ. και άρθρο 8 Κανονισμού (ΕΚ) 1 /2003. 

48 Συναφώς, βλ. άρθρο 8 Κανονισμού (ΕΚ) 1/2003. 

49 Αντίστοιχες είναι και οι προϋποθέσεις εφαρμογής του άρθρου 
101 παρ. 1 ΣΛΕΕ. Μοναδική ουσιαστική επιπλέον προϋπόθεση 
εφαρμογής της Ενωσιακής διάταξης, σε σχέση με τη διάταξη του 
εθνικού δικαίου, αποτελεί αυτή της «δυνατότητας σοβαρής επί¬ 
δρασης στο ενδοκοινοτικό εμπόριο». 

50 Βλ. ενδεικτικά υπόθ. Τ-23/09 6 οη 5 θίΙ π 3 ΐίοπ 3 ΐ άθ ΓΟγΘγθ άθ 5 
ρΙτ 3 ΓΓΤΐ 3 θθη 5 (6Ν61Ρ), 6 οπ 5 θίΙ οθπΙγβΙ Θθ Ιβ ίθεΐίοη <3 άθ ΓΟγΘγθ 
ΠΒ ΐίοπΒΐ άθ 5 ρΙΐ 3 ΐτη 3 άθη 5 ( 666 ) κατά Ευρωπαϊκής Επιτροπής, σκ. 
70-71, 6-55/96, _Ιοό 6 θπ1τθ εοορ.ΒΓΐ, Συλλογή 1997, σελ. 1-7119, σκ. 
21, συνεκδ. υποθ. 0-180-184/98, ΡβνθΙ ΡβνΙον κ.ά. κατά 5ΐίεή1:ίη9 
ΡθΠ 5 ίθθηίοπά 5 ΜεάίδεΗθ 5 ρεεϊ 3 ΐΪ 5 ΐθπ, Συλλ. 2000 ο. 1-6451, σκ. 
74, υπόθ. 0-118/85 Επιτροπή κατά Ιταλίας Συλλ. 1987 ο. 2599, 
σκ. 7, υπόθ. 0-41/90 Κΐ 3 υ 5 Ηοϊπθγ 3 πά ΡπΙζ ΕΒθγ κατά ΜβαΌΐΓΟΠ 
ΟητΒΗ Συλλ. 1991 ο. 1-1979, σκ. 21, υπόθ. 0-35/96 Επιτροπή κατά 
Ιταλίας (0Ν5ϋ) Συλλ. 1998 ο. 1-3851, σκ. 36, υπόθ. 0- 244/94 
ΡέάθΓΒΐίοπ ΡΓΒπςβίίθ άθ 5 5 οείθΙθ 5 ά'Α 55 υΓ 3 πςθ κ.ά. κατά ΜίπίδΙέι-θ 
άθ ΓΑςψευΙΙυι-θ θΐ άθ Ιβ Ρέεήθ Συλλ. 1995 ο. 1-4013, σκ. 14, απόφαση 
ΕΑ 292/ΐν/2005 υπό 2.1. Βλ. επίσης σχετικά και Λ. Κοτσίρη, Δίκαιο 
του Ανταγωνισμού, Αθέμιτου και Ελεύθερου, Εκδ. Σάκκουλα, 4η 
έκδοση, σελ. 407. 

51 Βλ. ενδεικτικά υπόθ. 0-118/85, Επιτροπή κατά Ιταλίας, Συλλογή 
1987, σελ. 2599, σκ. 7, υπόθ. 0-35/96, Επιτροπή κατά Ιταλίας, Συλλ. 
1998, σελ. 3851, σκ. 36, ΕΑ 430Λ//2009, σελ. 6 και ΕΑ 317Λ//2006, 
σελ. 16,17. 


λειτουργικό κριτήριο της φύσης της ασκούμενης δρα¬ 
στηριότητας καθιστά άνευ σημασίας κριτήρια όπως ο 
δημόσιος ή ιδιωτικός χαρακτήρας της επιχείρησης, ο 
αστικός ή εμπορικός χαρακτήρας της, ο τρόπος χρημα¬ 
τοδότησής της, η επιδίωξη κέρδους από αυτήν, η επι¬ 
δίωξη παράλληλα προς την επίτευξη ενός οικονομικού 
στόχου και άλλων στόχων, το μέγεθος της επιχείρησης 
ή ο χαρακτηρισμός της εν λόγω δραστηριότητας από 
τον νομοθέτη 52 . Σωματεία, ενώσεις, σύνδεσμοι, συνεται¬ 
ρισμοί (αγροτικοί και μη), επαγγελματικές οργανώσεις, 
δευτεροβάθμιες ενώσεις πρωτοβάθμιων συλλόγων ή 
ενώσεων θεωρούνται «ενώσεις επιχειρήσεων» ανεξάρ¬ 
τητα από τη νομική τους μορφή, την άσκηση από μέρους 
τους οικονομικής δραστηριότητας και κερδοσκοπικού 
ή μη σκοπού 53 . Εξάλλου, και οι ομοσπονδίες συνιστούν 
ενώσεις επιχειρήσεων κατά την έννοια του άρθρου 1 του 
ν. 3959/2011 (και του άρθρου 101 ΣΛΕΕ). 

41. «Απόφαση» ένωσης επιχειρήσεων αποτελεί κάθε 
έκφραση κοινής βούλησης της ένωσης μέσα από κά¬ 
ποια οργανωτική δομή, η οποία αποβλέπει στην κοινή 
συμπεριφορά των μελών, ανεξάρτητα από τη μορφή 
την οποία λαμβάνει, ήτοι κανονισμοί, ρήτρες καταστατι¬ 
κού, οδηγίες, εγκύκλιοι, απλές συστάσεις, εφόσον έχουν 
καταρχήν χαρακτήρα υποχρεωτικό για τα μέλη και/ή 
προβλέπονται κυρώσεις σε περίπτωση μη εφαρμογής 
τους 54 . Απόφαση του οργάνου διοίκησης της εκάστοτε 
ένωσης θεωρείται νομικά δεσμευτική, εφόσον προβλέ- 
πεται στο καταστατικό της ότι οι αποφάσεις της δεσμεύ¬ 
ουν τα μέλη 55 . 

42. Η απαγόρευση του άρθρου 1 του ν. 3959/2011 
εφαρμόζεται επίσης και σε περιπτώσεις που η απόφαση 
έχει το χαρακτήρα απλής σύστασης χωρίς δεσμευτικό- 
τητα, εφόσον αντανακλά εν τοις πράγμασι τη συλλογι¬ 
κή βούληση των μελών της ένωσης να συντονίσουν τη 
δράση τους σε μία συγκεκριμένη αγορά, και εφόσον η 
συμμόρφωση των μελών με αυτήν είναι ικανή να επιφέ¬ 
ρει σημαντικές αρνητικές επιπτώσεις στον ανταγωνισμό 
στη σχετική αγορά 56 . Προκειμένου δε να θεμελιωθεί η 
ύπαρξη «αποφάσεως» ένωσης επιχειρήσεων, αρκεί η 
οιαδήποτε πράξη της τελευταίας να αποτελεί τη συνε- 

52 Βλ. ενδεικτικά Βασίλειο Κονδύλη, Ελευθέρια Επαγγέλματα και 
Κοινοτικό Δίκαιο του Ανταγωνισμού, Αντ. Ν. Σάκκουλας, Αθήνα- 
Κομοτηνή, 2000, σ. 67 επ. 

53 Βλ. ενδεικτικά υποθ. Ο 209-215/78, νβιτ Ι-Βηάθννγείι κατά 
Επιτροπής, σκ. 87-88, (Ι-96επ/82, ΙΑΖ κατά Επιτροπής, σκ. 1 9-20 
και 6-246/86, Βθΐ 35 εο κατά Επιτροπής, σκ. 2,65, απόφ. ΔΕφΕΘ 
1001/2006 σκ. 16, 20 και ΕΑ 277/ΐν/2005, σελ. 28. 

54 Βλ. ενδεικτικά υπόθ. 6-45/85 νθΐ-Ββηά άθΐ- 53 εήνθΓ 5 ίεήθΓθΓ κατά 
Επιτροπής, Συλλ. 1987, σ.00405, σκ. 28, συνεκδ. υποθ. Τ-213/95 και 
Τ-18/96 5ΐίεή1ίπ9 κατά Επιτροπής, Συλλ. 1997 σ.ΙΙ-01739, σκ. 157- 
164, συνεκ. αποφ. ΔΕΘΑΘ 1026/2007,1027/2007 και 1028/2007, σκ. 
8 και απόφαση ΕΑ 292/ΐν/2005 υπό 3.2 και 4, ΔΕφΑΘ 1001/2006, 
σκ. 1 6 , απόφαση Επιτροπής 80/917/ΕΟΚ ΝβΙιοπβΙ 5υΙρήυπ<: Αάά. 

55 Βλ. ενδεικτικά υπόθ. 6-45/85 νθΓόβηά Θθγ 53εήνθΓ5ίείΐθΓθΓ 
κατά Επιτροπής, Συλλ. 1987, σ.00405, σκ. 28. 

56 Βλ. ενδεικτικά υπόθ. 6-96/82 ΙΑΖ κατά Επιτροπής, σκ. 20, συ- 
νεκδικασθείσες υποθέσεις 6-209, 215 & 218/78, Συλλογή 1980, 
σελ. 3125 επ. σκ. 86 . 

πή έκφραση της βούλησης της ιδίας να συντονίσει τη 
συμπεριφορά των μελών της στην εν λόγω αγορά 57 · 58 . 

43. Προκειμένου να υφίσταται «συμφωνία» κατά την 
έννοια του άρθρου 1 ν. 3959/2011, αρκεί τα εμπλεκόμενα 
φυσικά και/ή νομικά πρόσωπα να έχουν εκδηλώσει την 
κοινή τους βούληση να συμπεριφέρονται στην αγορά 
κατά ορισμένο τρόπο, να έχουν φτάσει σε συναίνεση 
πάνω σε ένα σχέδιο, που περιορίζει ή μπορεί να περιο¬ 
ρίσει την ελευθερία δράσης τους καθορίζοντας μεταξύ 
τους τις γραμμές αμοιβαίας δράσης ή αποχής τους από 
δράση στην αγορά 59 . Επίσης, η ύπαρξη συμφωνίας μπο¬ 
ρεί να προκύπτει άμεσα ή έμμεσα από τη συμπεριφορά 
των μερών 60 . Είναι αδιάφορα ο γραπτός ή προφορικός 
χαρακτήρας της συμφωνίας καθώς και ο δεσμευτικός 
ή μη χαρακτήρας της, δηλ. δεν απαιτούνται τυπικές δι¬ 
αδικασίες ούτε και κυρώσεις ή μέτρα εφαρμογής 61 . Οι 
λεγάμενες «συμφωνίες κυρίων» εκφράζουν, επίσης, πι¬ 
στά την κοινή βούληση των μελών της σύμπραξης ως 
προς τη συμπεριφορά τους εντός της σχετικής αγοράς, 
οι οποίες για την εφαρμογή του άρθρου 1 ν. 3959/2011 
εκλαμβάνονται ως αδιαίρετη ενότητα 62 . 

ν.4.2.1.2 Αντικείμενο ή αποτέλεσμα της σύμπραξης ή 
απόφασης επιχειρήσεων ή ενώσεων επιχειρήσεων να 
είναι ο περιορισμός, η παρακώλυση ή η νόθευση του 
ανταγωνισμού 

44. Ο άμεσος ή έμμεσος περιορισμός και έλεγχος της 
διάθεσης των προϊόντων συνιστά πρόδηλο και ιδιαιτέρως 
σοβαρό περιορισμό του ανταγωνισμού 63 . Συμπράξεις ή 
αποφάσεις επιχειρήσεων ή ενώσεων επιχειρήσεων με τις 
οποίες επιδιώκεται ο περιορισμός και έλεγχος της διάθε¬ 
σης των προϊόντων και ο συντονισμός της συμπεριφοράς 
των συμμετεχόντων ως προς τα ανωτέρω περιορίζουν 
από τη φύση τους τον ανταγωνισμό και απαγορεύονται 
ρητά από τα άρθρα 1 του ν. 3959/2011 και 101 ΣΛΕΕ. 

45. Συμφωνίες ή αποφάσεις, οι οποίες έχουν ως αντι¬ 
κείμενό τους τον περιορισμό του ανταγωνισμού, θεω- 

57 Βλ. ενδεικτικά υπόθ.Τ-193/02 Ρώυ κατά Επιτροπής, ακ. 75, 
και υπόθ. Τ-325/01 ΟβιιπΙθγ ζΤιι-γίΙθΓ κατά Επιτροπής, οκ. 210. Βλ. 
επίσης Απόφαση της Επιτροπής 96/438/ΕΚ (ΡΕΝΕΧ), σκ. 32-41. 

58 Βλ. ενδεικτικά υπόθ. €- 96/82 ΙΑΖ κατά Επιτροπής, Συλλ. 1983 ο. 
3369, σκ. 18-21,Τ-325/01 ϋώπιΙθί-Οιι-γδΙθΐ· κατά Επιτροπής, σκ. 210, 
υπόθ. 45/85 νθΓ03ηά Θθγ 53 εήνθΓ 5 ίεήθΓθΓ (νΡ5) κατά Επιτροπής, 
Συλλ. 1987, ο. 405, σκ. 26-32, συνεκδ. υποθ. 209-215 και 218/78 
νβη ίΒπάθννγεΚ κατά Επιτροπής, παρ. 85-89, αποφάσεις Επιτροπής 
2005/8/ΕΚ ΒβΓέπΐθ ά 'ΡιοπθΓ 3 ίΓθ 5 άθ I ΌγΘγθ άθ 5 Αι-ςήίΙθεΙθδ όθΐρθδ, 
ΕΕ 2005 14/10, σκ. 64. 

59 Βλ. ενδεικτικά υπόθ. (1-41/69, Α(ΙΡ (ΙήθΠΉθί3ΐτη3 κατά Επιτρο¬ 
πής, σκ. 111113,Τ-7/89, ΗθιχυΙθδ κατά Επιτροπής, σκ. 256.Τ-9/99, 
ΗΡΒ ΗοΙάίηρ κατά Επιτροπής, σκ. 199. 

60 Βλ. 2004/104/ΕΚ, Απόφαση της Ευρωπαϊκής Επιτροπής για την 
αγορά της μεθυλογλυκαμίνης, σκ. 172. 

61 Βλ. ενδεικτικά υπόθ. (1-209/78, νβη ΐΒπάθννγεΚ κατά Επιτρο¬ 
πής, σκ. 85-86, Τ-9/99 σκ. 200-201, Τ-1/89, Ρώοηθ-ΡουΙθης κατά 
Επιτροπής σκ. 43- 44, απόφαση Ευρωπαϊκής Επιτροπής 2004/104/ 
ΕΚ, σκ.172. 

62 Βλ. υπόθ.Τ-141/89,ΤΓθίίΙθυΓορθ κατά Επιτροπής, σκ. 95-96. 

63 Βλ. ενδεικτικά υποθ. 0-395/96 Ρ και 0-396/96 Ρ Οοιτιρβςηίθ 
ΐτίβΙΊΐίΐΤΙΘ όθΐρθ (Γ3Π5ρθΓΐ5 5Α, Οοπίρβρηίθ ΙΓΊΒΓΙΐΙΙΤΙΘ όθίρε 5Α και 
03ΪΓ3-ΕΪΠΘ5 Α/5 (0Ε\Λ/Α1_) κατά Επιτροπής Συλλογή 2000 σ. 1-01365, 
σκ. 144. Βλ. επίσης σχετικά και Λ. Κοτσίρη, Ευρωπαϊκό Εμπορικό 
Δίκαιο, 2003, σελ. 398-399. 


ρούνται εκείνες οι οποίες από τη φύση τους είναι ικανές 
να περιορίσουν τον ανταγωνισμό. Σύμφωνα με πάγια 
νομολογία, στο πλαίσιο της εφαρμογής του άρθρου 1 
παράγραφος 1 του ν. 3959/2011, που εν προκειμένω 
εφαρμόζεται, παρέλκει η εκτίμηση των συγκεκριμένων 
αποτελεσμάτων των συμφωνιών και αποφάσεων στην 
αγορά, όταν προκύπτει με αντικειμενικά κριτήρια 64 , ότι 
σκοπός τους είναι να περιορίσουν, να παρεμποδίσουν 
ή να νοθεύσουν τον ανταγωνισμό 65 . Εάν αντικείμενο 
της συμφωνίας ή της απόφασης των επιχειρήσεων και 
των ενώσεων επιχειρήσεων είναι η παρακώλυση, ο πε¬ 
ριορισμός ή η νόθευση του ανταγωνισμού, η απόφαση 
αυτή αντιτίθεται στις ως άνω διατάξεις χωρίς να είναι 
αναγκαία περαιτέρω έρευνα ως προς το αποτέλεσμα της 
απόφασης 66 · 67 . 

ν.4.2.2 Αγροτική πολιτική και ελεύθερος ανταγωνισμός 

46. Η ΕΑΣ ΝΑΞΟΥ δεν είναι αναγνωρισμένη οργάνω¬ 
ση παραγωγών, κατά τις διατάξεις των άρθρων 152 επ. 
του Κανονισμού 1308/2013 68 . Ακόμη δε και εάν θεωρη¬ 
τικά υιοθετηθεί η άποψη ότι είναι, εντούτοις, οι πατάτες 
ως οπωροκηπευτικό προϊόν δεν περιλαμβάνονται στο 
Μέρος IX του Παραρτήματος I του εν λόγω Κανονισμού 
και ως εκ τούτου, το γεωργικό αυτό προϊόν δεν εμπίπτει 
στα υπαγόμενα στο πεδίο εφαρμογής του Κανονισμού, 
σύμφωνα με το άρθρο 1 αυτού. Σε κάθε δε περίπτωση, 
ακόμη και αν ήθελε υποτεθεί ότι συντρέχουν όλα τα ανω- 

64 Επειδή, δε, ο περιορισμός των πωλήσεων και της διάθεσης 
των προϊόντων αποτελεί τόαο σημαντικό περιορισμό του αντα¬ 
γωνισμού, στην Ανακοίνωση της Ευρωπαϊκής Επιτροπής «σχετικά 
με τις συμφωνίες ήσσονος σημασίας οι οποίες δεν περιορίζουν 
σημαντικά τον ανταγωνισμό σύμφωνα με το άρθρο 81 παράγρα¬ 
φος 1 της Συνθήκης για την ίδρυση της Ευρωπαϊκής Κοινότητας (άθ 
ηιίηίιπίδ)» (2001/0 368/07), σημείο 11 παρ. 1, ορίζεται ότι τέτοιου 
είδους συμφωνίες μεταξύ ανταγωνιστών συνιστούν παράβαση, 
ανεξαρτήτως του μεριδίου αυτών στη σχετική αγορά. Βλ. σχετικά 
και αντίστοιχη Ανακοίνωση της Ε.Α. της 02.03.2006, σημ. 11 (1), η 
οποία επαναλαμβάνει την ως άνω ρύθμιση της Ανακοίνωσης της 
Ευρωπαϊκής Επιτροπής σχετικά με τις συμφωνίες ήσσονος σημα¬ 
σίας. Βλ. και Ανακοίνωση Ε.Επ. σχετικά με τις συμφωνίες ήσσονος 
σημασίας που δεν περιορίζουν σημαντικά τον ανταγωνισμό σύμ¬ 
φωνα με το άρθρο 101 παρ. 1 της ΣΛΕΕ (άθ ιηίηίπΉί) (ΕΕ 0 291/1, 
30.08.2014), παρ. 13. 

65 Υπόθ. 0-246/86, σκ. 12-15, υπόθ. Τ-7/89 σκ. 271, 2004/104/ 
ΕΚ, ο.π, σκ. 174, 177-179, υπόθ. Τ-25/95 κλπ., ΟηίθηΙθίΊθί κατά 
Ευρωπαϊκής Επιτροπής, σκ.16, 25 (περίληψης) και 1531, 3921επ., 
υπόθ. 0-123/83, ΒΝΙΟ κατά ΟΙβίι·, σκ. 22, υπόθ.Τ-303/02, σκ. 75. Βλ. 
επίσης Κατευθυντήριες Γραμμές της Ε.Ε. για την εφαρμογή του 
άρθρου 81 παρ.3, παρ.23. 

66 Βλ. ενδεικτικά απόφαση ΔΕφΑΘ. 1001/2006, σκ. 16, υπόθ. 0- 
45/85 νθΓόβηά Θθγ δβεήνθΓϊίεήθΓθΓ κατά Επιτροπής, Συλλ. 1987, σ. 
405, σκ. 39,0-209/07 ΙτϊδΤι ΒθθΓ, σκ. 16, συνεκδ. υποθ. Τ-305/94 έως 
Τ- 307/94, Τ-313/94 έωςΤ- 316/94,Τ-318/94,Τ-325/94,Τ-328/94 και 
Τ-335/94 ίίπιόυΓ 95 θ νίηγΙ Μ 33 ί 5 εή 3 ρρί] Νν κλπ. κατά Επιτροπής, 
Συλλ. 1999 σ.ΙΙ- 931, σκ. 741 και υπόθ. Τ-62/98 νοΙΚδννΒρεη κατά 
Επιτροπής, Συλλ. 2000, σ. 11-2707, σκ. 178, απόφαση Επιτροπής 
84/405/ΕΚ Ζίηε Ρι-οάυεθΓ Οι-ουρ ΕΕ 1984 1 220/27, σκ. 71. 

67 Υπόθ.Τ-49/02, Βγ 355 θπθ κατά Ευρωπαϊκής Επιτροπής, σκ.97, 
108 και 178. 

68 Κανονισμός του Ευρωπαϊκού Κοινοβουλίου και του Συμβου¬ 
λίου της 17ης Δεκεμβρίου 2013 για τη θέσπιση κοινής οργάνωσης 
των αγορών γεωργικών προϊόντων και την κατάργηση των κανονι¬ 
σμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 
και (ΕΚ) αριθ. 1234/2007 του Συμβουλίου [20.12.2013, 1 347/671], 

τέρω, εξετάζοντας, ωστόσο, την επίμαχη υπόθεση υπό 
το πρίσμα τόσο του σκεπτικού όσο και του διατακτικού 
της (1-671/2015 απόφασης του Δικαστηρίου της Ευρωπα¬ 
ϊκής Ένωσης 69 , ουδέποτε θα μπορούσε να θεωρηθεί ότι η 
απειλή αγοράς του γάλακτος στη μισή τιμή σε περίπτωση 
πώλησης πατάτας χειμερινής περιόδου εκτός Νάξου συ- 
νιστά απολύτως απαραίτητη πρακτική για την επίτευξη 
του σκοπού ή των σκοπών που έχουν ανατεθεί στην ΕΑΣ 
ΝΑΞΟΥ, σύμφωνα με τους εφαρμοστέους εθνικούς και 
ενωσιακούς κανόνες, τόσο σε επίπεδο παράγωγου όσο 
και σε επίπεδο πρωτογενούς δικαίου (άρθρο 39 ΣΛΕΕ) 70 . 

ν.4.2.3 Επείγουσα περίπτωση προς αποτροπή άμεσου 
και επικείμενου κινδύνου πρόκλησης ανεπανόρθωτης 
βλάβης στο δημόσιο συμφέρον 

47. Ως δημόσιο συμφέρον νοείται, μεταξύ άλλων, και 
ο ανταγωνισμός ως θεσμός, πρέπει δηλαδή να υπάρχει 
κίνδυνος να πληγεί ανεπανόρθωτα ο ανταγωνισμός σε 
συγκεκριμένη αγορά 71 . Θα πρέπει, δε, να σταθμίζονται 
κάθε φορά από την Ε.Α. τα συμφέροντα των καταναλω¬ 
τών ή/και τρίτων μερών με τα νόμιμα συμφέροντα των 
νομικών προσώπων που υπόκεινται στα ασφαλιστικά 
μέτρα 72 . 

69 Της 14ης Νοεμβρίου 2017. 

70 Σύμφωνα με το άρθρο 39 ΣΛΕΕ (πρώην άρθρο 33 της ΣΕΚ), 
«1. Στόχοι της κοινής γεωργικής πολιτικής είναι: 

α) να αυξάνει την παραγωγικότητα της γεωργίας με την ανά¬ 
πτυξη της τεχνικής προόδου, με την εξασφάλιση της ορθολογικής 
αναπτύξεως της γεωργικής παραγωγής, καθώς και της αρίστης 
χρησιμοποιήσεως των συντελεστών παραγωγής, ιδίως του εργα¬ 
τικού δυναμικού, 

β) να εξασφαλίζει κατ' αυτό τον τρόπο ένα δίκαιο βιοτικό επί¬ 
πεδο στο γεωργικό πληθυσμό, ιδίως με την αύξηση του ατομικού 
εισοδήματος των εργαζομένων στη γεωργία, 

γ) να σταθεροποιεί τις αγορές, 

δ) να εξασφαλίζει τον εφοδιασμό, 

ε) να διασφαλίζει λογικές τιμές κατά την προσφορά αγαθών 
στους καταναλωτές. 

2. Κατά την εκπόνηση της κοινής γεωργικής πολιτικής και των 
ειδικών μεθόδων που συνεπάγεται η εφαρμογή της, λαμβάνεται 
υπόψη: 

α) ο ιδιαίτερος χαρακτήρας της γεωργικής δραστηριότητας, που 
απορρέει από την κοινωνική δομή της γεωργίας και τις διαρθρω¬ 
τικές και φυσικές ανισότητες μεταξύ των διαφόρων γεωργικών 
περιοχών, 

β) η ανάγκη βαθμιαίας εφαρμογής των καταλλήλων προσαρ¬ 
μογών, 

γ) το γεγονός ότι στα κράτη μέλη η γεωργία αποτελεί έναν τομέα 
στενά συνδεδεμένο με το σύνολο της οικονομίας». 

71 Βλ. αναλυτικά την από 24.10.2005 Ανακοίνωση της Επιτρο¬ 
πής Ανταγωνισμού σχετικά με την εφαρμογή των ασφαλιστικών 
μέτρων. Επίσης, Ε.Α. 505Λ/Ι/2010, σελ. 4, Ε.Α. 297/ΐν/2006, σελ.5, 
σκ. 1.2, Ε.Α. 368Λ//2007, σκ. 3.1. Περαιτέρω, Δελλή Γ., Προσωρινή 
Προστασία και Ελεύθερος Ανταγωνισμός, Το δημόσιο και το ιδιω¬ 
τικό συμφέρον μεταξύ ρυθμιστικής και δικαιοδοτικής λειτουργί¬ 
ας της έννομης τάξης, σε Σύνδεσμο Ελλήνων Εμπορικολόγων, Τα 
ασφαλιστικά μέτρα στο εμπορικό δίκαιο, 14ο Πανελλήνιο Συνέδριο 
Εμπορικού Δικαίου, Νομική Βιβλιοθήκη, Αθήνα 2005, σελ. 256- 
297, σημεία 1 7, 22 (και υποσημείωση 44) και Δελλή Γ., «Η Επιτροπή 
Ανταγωνισμού: οργάνωση, διαδικασία, δικαστικός έλεγχος» σε Δ. 
Τζουγανάτο (επιμ.), Δίκαιο του Ελεύθερου Ανταγωνισμού, Εκδόσεις 
Νομική Βιβλιοθήκη, Αθήνα 2013, σελ. 954, παρ. 75. 

72 Βλ. Απόφαση 6-481/01 Ρ, Ν06/ΙΜ5, σκ. 80-85 (και νομολογία 
στην οποία παραπέμπουν). Σύμφωνα με την εν λόγω απόφαση η 


48. Ως προς την προϋπόθεση συνδρομής επείγουσας 
περίπτωσης, αυτή εξετάζεται σε συνδυασμό με την ανά¬ 
γκη αποτροπής άμεσα επικείμενου κινδύνου πρόκλησης 
ανεπανόρθωτης βλάβης στον ανταγωνισμό.Το επείγον, 
δηλαδή, τελεί σε συνάρτηση με το κατά πόσον υπάρχει, 
ή προβλέπεται άμεσα να υπάρξει, επικείμενος κίνδυνος 
ανεπανόρθωτης βλάβης, ήτοι επαπειλούμενος κίνδυ¬ 
νος, ο οποίος για να αποτραπεί πρέπει να αντιμετωπιστεί 
άμεσα, προκειμένου να αποφευχθεί η δημιουργία ανε¬ 
πανόρθωτης βλάβης 73 . Αντίθετα, έχει γίνει δεκτό ότι δεν 
συντρέχει επείγουσα περίπτωση και άμεσα επικείμενος 
κίνδυνος πρόκλησης ανεπανόρθωτης ζημίας όταν μετα¬ 
βάλλονται με τρόπο ουσιαστικό οι περιστάσεις υπό τις 
οποίες εκδηλώθηκε η αρχική συμπεριφορά μίας επιχεί¬ 
ρησης ή, αντίστοιχα, μίας ένωσης επιχειρήσεων, και δεν 
συντρέχει πλέον λόγος διαφύλαξης δημοσίου συμφέρο¬ 
ντος 74 . Θα πρέπει, πάντως, η μεταβολή των περιστάσεων 
να είναι τέτοια που να προσφέρει εγγυήσεις ως προς τη 
μελλοντική συμπεριφορά των επιχειρήσεων ή της ένω¬ 
σης επιχειρήσεων και να μην έγκειται σε προσωρινές και 
κατ'επίφαση τροποποιήσεις εμπορικής πολιτικής ενόψει 
πιθανόν ακροάσεων ενώπιον της Ε.Α. 75 

49. Ανεπανόρθωτη βλάβη υφίσταται όταν πρόκειται 
για μη επανορθώσιμη ή δυσχερώς επανορθώσιμη βλά¬ 
βη μέχρι να εκδοθεί η απόφαση της Ε.Α. επί της κυρίας 
υπόθεσης. Μη επανορθώσιμη βλάβη συντρέχει όταν η 
προηγούμενη κατάσταση, πραγματική ή νομική, δεν 
μπορεί να επανέλθει και, συγκεκριμένα, όταν το επελ- 
θόν αποτέλεσμα έχει οριστικό χαρακτήρα. Περαιτέρω, 
δυσχερώς επανορθώσιμη βλάβη συντρέχει, όταν η επα¬ 
ναφορά των πραγμάτων στην προηγούμενη κατάσταση 
απαιτεί εντατικές προσπάθειες, χρονοβόρα διαδικασία, 
δυσανάλογες δαπάνες κ.λπ., χωρίς να είναι βέβαιο το 
επιδιωκόμενο αποτέλεσμα. 76 

ν.5 ΥΠΑΓΩΓΗ ΣΤΗΝ ΥΠΟ ΚΡΙΣΗ ΥΠΟΘΕΣΗ 

50. Από τα στοιχεία που συλλέχθηκαν κατά τον επι¬ 
τόπιο έλεγχο στα γραφεία στην ΕΑΣ ΝΑΞΟΥ, από την 
ανωμοτί κατάθεση από [...], από τα λοιπά στοιχεία του 
φακέλου, καθώς επίσης και με βάση τα διαμειφθέντα στη 
διάρκεια της ακροαματικής διαδικασίας 77 , διαπιστώνο¬ 
νται τα ακόλουθα: 

51. Η ΕΑΣ ΝΑΞΟΥ, σύμφωνα με το άρθρο 3 του κατα¬ 
στατικού της έχει διατομεακό και διακλαδικό αντικείμενο 
στο πλαίσιο του οποίου: α) αναλαμβάνει επιχειρηματι- 

προστασία του ανταγωνισμού δεν αφορά μόνο τις πρακτικές που 
μπορούν να προκαλέσουν άμεση ζημία στους καταναλωτές, αλλά 
επίσης και αυτές που προκαλούν ζημία θίγοντας μια πραγματική 
διάρθρωση του ανταγωνισμού. 

73 Βλ. Ε.Α. 297/ΐν/2006, σελ.5, σκ. 1.2. Ε.Α. 368Λ//2007, ασφαλι¬ 
στικά μέτρα ΦΛΩΡΑ, σημείο 3.2. βλ. και Διάταξη ΔΕΚ, (1-792/79 8, 
6βιτιθι-3 (Ζβγθ, σκ. 19,Τ-44/90, Εβ 6ίηη, σκ. 29. 

74 Βλ. Απόφαση Ευρωπαϊκής Επιτροπής 94/19/ΕΚ, 51 θπ 3, σκ. 79, 
και Απόφαση Ευρωπαϊκής Επιτροπής 2003/741/ΕΚ, ΝΩ6 ΗθβΙϊΕι/ 
ΙΜ5 ΗθΒΐίή, σκ. 15-17. 

75 83/462/ΕΟΚ, Απόφαση Ευρωπαϊκής Επιτροπής, Ε65/ΑΚΖ6), 
σκ. 35. 

76 Βλ. Ε.Α. 297/ΐν/2006, σελ. 5-6, σκ. Ι.2., Ε.Α. 368Λ//2007, σκ. 3.3. 
Βλ. επίσης Διάταξη ΔΕΚ 6-792/79 8, 63γπθγ3 6βγθ, σκ. 19, Απόφαση 
Ευρωπαϊκής Επιτροπής 2002/165/ΕΚ, Ν06/ΙΜ5, σκ. 40, καθώς και 
Απόφαση ΠΕΚΤ-44/90, Ιβ 6ίπη, σκ. 77, 79. 

77 Βλ. Συνεδρίαση 83η ΠΡΑΚΤΙΚΑ της 21 ης Δεκεμβρίου 2017. 

κή δραστηριότητα σε εθνικό και περιφερειακό επίπεδο 
αναφορικά με την παραγωγή, τυποποίηση, αποθήκευση, 
βιομηχανική επεξεργασία πρώτου και δευτέρου βαθμού 
και εμπορία αγροτικών προϊόντων, β) αναλαμβάνει την 
παραγωγή και προμήθεια εφοδίων και γ) συνάπτει για 
τους ανωτέρω σκοπούς διεθνικές συνεργασίες και συ¬ 
μπράξεις με φορείς παρόμοιου σκοπού. Περαιτέρω, σύμ¬ 
φωνα με το άρθρο 8 του ως άνω καταστατικού, μέτοχοι 
αυτής μπορούν να είναι μόνο οι Αγροτικοί Συνεταιρισμοί 
(Α.Σ.) και οι Αγροτικές Εταιρικές Συμπράξεις (Α.Ε.Σ.) που 
έχουν την έδρα τους στα γεωγραφικά όρια του Δήμου 
Νάξου και μικρών Κυκλάδων και του Δήμου Αμοργού. 

52. Η ΕΑΣ ΝΑΞΟΥ, σύμφωνα και με όσα αναλύθηκαν 
ανωτέρω, αποτελεί μια δευτεροβάθμια ένωση ενώσε¬ 
ων επιχειρήσεων, με μέλη της πρωτοβάθμιες ενώσεις 
επιχειρήσεων, ήτοι τους 12 Αγροτικούς Συνεταιρισμούς- 
μετόχους αυτής 78 . Περαιτέρω, η ΕΑΣ ΝΑΞΟΥ έχει νομική 
προσωπικότητα με μετατροπή μάλιστα της νομικής της 
μορφής από «Αγροτική Συνεταιριστική Οργάνωση» σε 
«Αγροτική Εταιρική Σύμπραξη (Α.Ε.Σ) Ανώνυμη Εταιρία» 
το 2014, ασκεί, δε τόσο αυτή όσο και τα μέλη της, εμπο¬ 
ρική ή/και παραγωγική δραστηριότητα και έχει ως αρ¬ 
μοδιότητα, μεταξύ άλλων, τη ρύθμιση της συμπεριφοράς 
των μελών της. Κατά συνέπεια, η ΕΑΣ ΝΑΞΟΥ, ως ένωση 
αποτελούμενη από ενώσεις επιχειρήσεων, οι οποίες συν¬ 
δέονται μεταξύ τους με οργανωμένη συνεργασία, εξυπη¬ 
ρετεί τα εμπορικά συμφέροντα των μελών της και έχει ως 
αρμοδιότητα, μεταξύ άλλων, τη ρύθμιση της συμπεριφο¬ 
ράς των μελών της. Ως εκ τούτου, η ΕΑΣ ΝΑΞΟΥ συνιστά 
και η ίδια, με βάση τα ανωτέρω 79 «ένωση επιχειρήσεων» 
υπό την έννοια του άρθρου 1 παρ. 1 του ν. 3959/2011, 
ή κατ' ακριβολογία «ένωση ενώσεων επιχειρήσεων» 80 . 

78 Ήτοι: 1. Αγίου Αρσενίου, 2. Βίβλου, 3. Γαλανάδου, 4. Γλινάδου, 
5. Δαμαριώνα, 6. Δανακού, 7. Κορώνου, 8. Κορωνίδας, 9. Μελάνων, 
10. Φιλοτίου, 11. Χαλκείου, 12. Αιγιάλης Αμοργού. 

Ωστόσο, στην ιστοσελίδα της ΕΑΣ (ή ΑΕΣ) ΝΑΞΟΥ Ηΐΐρ://νννννν. 
θ35Π3χθ5χοιη/ίηάθχ.ρήρ?ορΙίοη=εοηι_εοηΙθηΙ&νίθνν=3ΓΐίεΙθ&ί 
ά=125&ΙΐθπηίεΙ=1 54&Ι3Π9=θΙ εμφανίζονται 26 αγροτικοί συνεται¬ 
ρισμοί, δηλ. επιπλέον οι κάτωθι: 13 Απειράνθου, 14 Γαλήνης, 15 
Εγκαρών, 16. Κεραμωτής, 17 Κυνιδάρου, 18. Μονής, 19 Χώρας Νά¬ 
ξου, 20. Σαγκρίου, 21. Σκαδού, 22 Αρκεσίνης Αμοργού, 23. Χώρας 
Αμοργού, 24. Δονούσας, 25 Ηράκλειός, 26. Κουφονησίου. Ομοίως, 
στα σχετικά που προσκομίστηκαν από την ΕΑΣ (ή ΑΕΣ) ΝΑΞΟΥ 
προς απόδειξη της συμμόρφωσης αυτής- ως σχετικό 6 προσκο- 
μίσθηκε θχοθΙ που στο πρώτο φύλλο του αναφέρονται οι 12 Α/Σ 
ενώ στο 2 φύλλο οι 26 (ίδιοι με αυτούς που είναι ανηρτημένοι στην 
ως άνω ιστοσελίδα). 

79 Βλ. παρ. 40. 

80 Για την αποτελεσματική εφαρμογή του άρθρου 101 παρ. 1 
ΣΛΕΕ έχει γίνει δεκτό, κατά την ενωσιακή νομολογία [βλ. υπό¬ 
θεση 71/74 Ει-υόο ν Οοπηηιίίίίοη [1975] Συλλ. 563], ότι η έννοια 
της ένωσης ενώσεων επιχειρήσεων ταυτίζεται με την έννοια της 
ένωσης επιχειρήσεων. Στην υπόθεση ΕΝΙΟ/υΕΕΑ [ΟΟΜΡ/37.806] η 
Ευρωπαϊκή Επιτροπή επιβεβαίωσε τη συγκεκριμένη θέση. Επίσης, 
η συγκεκριμένη θέση επιβεβαιώθηκε τόσο από την Επιτροπή Αντα¬ 
γωνισμού στην υπ'αριθμ. 292/ΐν/2005 απόφασή της όσο και από 
το Διοικητικό Εφετείο Αθηνών στις υπ'αριθμ. 1026,1027, και 1028 
αποφάσεις του κατά το σκέλος που αυτές αφορούσαν την Ελληνική 
Οδοντιατρική Ομοσπονδία (ειδικότερα η υπ'αρ. 1026/2007 Διοικ. 
Εφ.), όπως επίσης και από ΣτΕ Ολ 148/2015, ΕΕμπΔ 2015, σελ. 477, 
η οποία εκδόθηκε κατόπιν της παραπεμπτικής ΣτΕ 125/2009 (7μ.), 
ΘΠΔΔ 11/2009, σελ. 1310, επί αίτησης αναίρεσης της Ελληνικής 


Οι δε παραγωγοί, μέλη των Συνεταιρισμών-μελών της 
ΕΑΣ ΝΑΞΟΥ, ιδίως στο μέτρο και το βαθμό που είναι σε 
θέση να παράγουν, τόσο πατάτα όσο και γάλα, προωθώ¬ 
ντας μάλιστα για χονδρική πώληση την πατάτα εκτός Νά¬ 
ξου, χωρίς τη μεσολάβηση της ΕΑΣ, τους οποίους αφο¬ 
ρούσε ειδικά η επίμαχη (από 29.11.2017) Ανακοίνωση 
της ΕΑΣ, με βάση το ανωτέρω περιγραφέν λειτουργικό 
κριτήριο (παρ. 40 της παρούσης), κατά το δίκαιο του 
ελεύθερου ανταγωνισμού θεωρούνται επιχειρήσεις. 

53.Τόσο η από 24.11.2017 υπ'αριθ. 217 ομόφωνη από¬ 
φαση του ΔΣ της ΕΑΣ ΝΑΞΟΥ, όσο και η από 29.11.2017 
Ανακοίνωση-Γνωστοποίηση της ΕΑΣ ΝΑΞΟΥ προς τους 
παραγωγούς φέρουν όλα τα επίσημα διακριτικά της 
ΕΑΣ ΝΑΞΟΥ, υπογράφονται δε η μεν πρώτη από όλα τα 
μέλη του ΔΣ, η δε δεύτερη από τον Πρόεδρο και Διευ- 
θύνοντα Σύμβουλο αυτής[...]. Σύμφωνα δε με την από 
11.12.1017 ανωμοτί κατάθεση του [...] της ΕΑΣ ΝΑΞΟΥ, 
την ενημέρωση των μελών τους (παραγωγών) για την 
υπό εξέταση ανακοίνωση ανέλαβαν οι πρόεδροι των συ- 
νεταιρισμών-μετόχων της ΕΑΣ ΝΑΞΟΥ. Εξάλλου, όπως 
έχει αναφερθεί και ανωτέρω 81 , αναφορικά με την ενη- 
μέρωση/κοινοποίηση των αποφάσεων της ΕΑΣ ΝΑΞΟΥ 
στους παραγωγούς, [...] σημείωσε ότι «εμπειρικά έχω να 
σας πω ότι δεν έχει βρεθεί κάποιος παραγωγός που να 
μας πει 'Δεν είχα ενημερωθεί"». Σύμφωνα με όσα παρατέ¬ 
θηκαν ανωτέρω και με δεδομένο ότι με βάση την ως άνω 
ανωμοτί κατάθεση, το περιεχόμενο της ανακοίνωσης της 
29.11.2017 συναποφασίστηκε από τους πρόεδρους των 
συνεταιρισμών- μετόχων της ΕΑΣ ΝΑΞΟΥ, πιθανολογείται 
ότι η εν λόγω ομόφωνη απόφαση αποτελεί την έκφρα¬ 
ση της κοινής βούλησης των μετόχων της ΕΑΣ ΝΑΞΟΥ, 
προκειμένου να συντονίσουν τη συμπεριφορά τους προς 
μια κοινή πολιτική και την έκφραση της βούλησης της 
ένωσης επιχειρήσεων, η οποία αποβλέπει στην κοινή 
συμπεριφορά των μελών της. Ειδικότερα, ενπροκειμένω 
πιθανολογείται ότι η εδώ εξεταζόμενη πρακτική της ΕΑΣ 
ΝΑΞΟΥ συνιστά έκφραση της βουλήσεως των μετόχων 
να επιτύχουν από τα μέλη τους (παραγωγούς) την υιο¬ 
θέτηση συγκεκριμένης συμπεριφοράς στο πλαίσιο της 
οικονομικής τους δραστηριότητας. Συγκεκριμένα, στην 
υπό εξέταση ανακοίνωση περιέχεται υπόδειξη προς τους 
παραγωγούς να ακολουθήσουν ορισμένη συμπεριφορά 
στο ζήτημα της εμπορικής τους πολιτικής, η οποία οδη¬ 
γεί στον περιορισμό και στον έλεγχο της διάθεσης στην 
αγορά πατάτας -μέσω του περιορισμού της διάθεσής της 
εκτός Νάξου εν προκειμένω- και άρα εμπίπτει στο πεδίο 
εφαρμογής της απαγόρευσης του άρθρου 1 παρ. 1 ν. 
3959/2011. Υπογραμμίζεται, ότι οποιαδήποτε ένωση επι¬ 
χειρήσεων μπορεί, βεβαίως, να διαδραματίσει νομίμως 
ρόλο υπεράσπισης των συμφερόντων των μελών της 82 . 

Οδοντιατρικής Ομοσπονδίας κατά της ως άνω ΔΕφΑΘ 1026/2007. 
Βλ. παρ. Β. Καψάλη, ΘΠΔΔ, 12/2015, σελ. 1163, υποσημ. 31. Επίσης, 
ειδικά για τις υπ' αρ. 149 & 150/2015 αποφάσεις του ΣτΕ, βλ. Ν. 
Ζευγώλη, Οι οδοντιατρικοί σύλλογοι ως ενώσεις επιχειρήσεων κατά 
τη νομολογία του Συμβουλίου της Επικράτειας, ΕΕΕυρΔ, 3/2015, 
σελ. 277 επ. 

81 Βλ. παρ. 7. 

82 Η λειτουργία μίας ένωσης επιχειρήσεων δύναται να είναι χρή¬ 
σιμη για τα μέλη της, κυρίως δε για τις μικρότερες επιχειρήσεις 
(ατομική ευημερία), καθώς επίσης και επωφελής από πλευράς απο- 
τελεσματικότητας για το σύστημα της αγοράς στο σύνολό του (κοι¬ 
νωνική ευημερία). Βλ. σχετικά Οίίίεθ οί Ε3ίι·Τι·3άίπ9 (ΟΕΤ), "ΤγβΘθ 

Δεν μπορεί ωστόσο, κατά τρόπο γενικό, να επικαλείται 
το συνεταιριστικό της χαρακτήρα 83 για να δικαιολογή¬ 
σει δράσεις αντίθετες προς τις εθνικές (και ενωσιακές) 
διατάξεις περί προστασίας του ανταγωνισμού 84 . Άλλω¬ 
στε, νομολογιακά έχει κριθεί ότι ακόμη και το δημοσίου 
δικαίου καθεστώς μιας επαγγελματικής οργάνωσης (το 
γεγονός, δηλαδή, ότι η τελευταία αποτελεί ΝΠΔΔ) δεν 
εμποδίζει την εφαρμογή των άρθρων 1 του ν. 3959/2011 
(και 101 ΣΛΕΕ) 85 . Ακόμη περισσότερο γίνεται κατανοητό 
ότι αυτό επίσης δεν δύναται να ισχύει όταν πρόκειται για 
μία ένωση με συνεταιριστικό χαρακτήρα. 

355θα9ΐίοπ5, ρΓοίθϊϊίοπί 3πά ϊθΙί-ι^υΐΒίίπη όοάίθί", Δεκέμβριος 
2004, παρ. 5.2. διαθέσιμο σε: νννννν.οίΙ^ον.υΚ. 

83 Βλ. σχετικά την από 11.12.1017 ανωμοτί κατάθεση [...] της 
ΕΑΣ ΝΑΞΟΥ. 

84 Βλ. κατά αναλογία με συνδικαλιστική ελευθερία τις υπόθ. 
Τ-217/03 καιΤ-245/03 ΕΝΟΒν, ΡΝ5ΕΑ, ΡΝΒ κλπ. κατά Επιτροπής, 
σκ. 97-103. 

85 Το Συμβούλιο της Επικράτειας με τις πρόσφατες αποφάσεις 
του, ήτοι την ΣτΕ Ολ 149/2015 & την ΣτΕ Ολ 150/2015, κατ' ουσί¬ 
αν ακολούθησε την πάγια σχετική νομολογία του ΔΕΚ [Βλ. ενδει- 
κτικώς 0-180/98 έως 0- 184/98, ΡβνθΙ ΡβνΙον κ.λπ. κατά 5ίίεή1ίπ9 
Ρθηείοθηίοπάϊ Μθάίϊίώθ ΞρθαβΙίεΙθη, Συλλογή 2000, σ. 1-6451, 
παρ. 85,123/83, ΟΙβϊγ, Συλλογή 1985, σ. 391, παρ. 17,0-35/96, Επι¬ 
τροπή κατά Ιταλίας, Συλλογή 1998, σ. 1-3851, παρ. 40], σύμφωνα 
με την οποία έχει γίνει δεκτό ότι το δημοσίου δικαίου καθεστώς 
μιας επαγγελματικής οργάνωσης δεν εμποδίζει την εφαρμογή του 
άρθρου 85 της Συνθήκης (ήδη 101 ΣΛΕΕ). Κατά το γράμμα της, η εν 
λόγω διάταξη εφαρμόζεται σε συμφωνίες μεταξύ επιχειρήσεων και 
σε αποφάσεις ενώσεων επιχειρήσεων. Επομένως, το νομικό πλαίσιο 
εντός του οποίου λαμβάνεται μια απόφαση ενώσεως επιχειρήσεων, 
καθώς και ο νομικός χαρακτηρισμός που δίνεται στο συγκεκριμένο 
πλαίσιο από την εθνική έννομη τάξη δεν επηρεάζουν τη δυνα¬ 
τότητα εφαρμογής των ενωσιακών κανόνων ανταγωνισμού και, 
ιδίως, του άρθρου 101 ΣΛΕΕ (πρώην 85 ΣυνθΕΚ), υπό το φως της 
διάταξης του οποίου ερμηνεύτηκε στην εν λόγω υπόθεση η κρίσιμη 
διάταξη του άρθρου 1 παρ. 1 του ν. 703/1977 (ήδη άρθρου 1 παρ. 1 
του ν. 3959/2011) με επίκληση και της πάγιας σχετικής ενωσιακής 
νομολογίας. Όπως ήδη αναφέρθηκε, των συγκεκριμένων αποφά¬ 
σεων του ΣτΕ προηγήθηκαν οι υπ'αριθ. 1026/2007, 1027/2007, 
1028/2007 αποφάσεις του Διοικητικού Εφετείου Αθηνών, κατόπιν 
προσφυγών της Ελληνικής Οδοντιατρικής Ομοσπονδίας, του Οδο¬ 
ντιατρικού Συλλόγου Πειραιά και των Οδοντιατρικών Συλλόγων 
Αττικής, Θεσσαλονίκης, Μαγνησίας, Ηρακλείου, Σερρών και Αχάίας 
κατά της υπ'αριθ. 292/ΐν/2005 απόφασης της Ελληνικής Επιτροπής 
Ανταγωνισμού. Σύμφωνα με την άποψη της Επιτροπής Ανταγωνι¬ 
σμού στη συγκεκριμένη υπόθεση, την οποία επιβεβαίωσαν τόσο 
το Διοικητικό Εφετείο όσο και το Συμβούλιο της Επικράτειας, η 
σύσταση με νόμο των οδοντιατρικών συλλόγων και η λειτουργία 
τους ως Ν ΠΔΔ με δραστηριότητες και σκοπούς που εμπίπτουν στη 
σφαίρα του δημοσίου συμφέροντος, δεν αναιρεί την εφαρμογή 
των κανόνων ανταγωνισμού στο μέτρο που οι συγκεκριμένοι σύλ¬ 
λογοι με ρυθμιστικές παρεμβάσεις τους δύνανται να καθορίσουν 
άμεσα ή έμμεσα την αμοιβή των παρεχόμενων από τα μέλη τους 
υπηρεσιών, χωρίς να διαθέτουν κανονιστική εξουσιοδότηση για το 
σκοπό αυτό. Ανάλογου ενδιαφέροντος επίσης είναι και η υπ'αριθ. 
3657/2013 απόφαση του Διοικητικού Εφετείου Αθηνών σε σχέση 
με την προσφυγή του Τεχνικού Επιμελητηρίου Ελλάδος (ΤΕΕ) κατά 
της υπ'αριθ. 512Λ/Ι/2010 απόφασης της Επιτροπής Ανταγωνισμού, 
με την οποία επιβεβαιώθηκε η ορθότητα της κρίσης της ΕΑ από το 
Διοικ.Εφ.ΑΘ. Σημειωτέον ότι στη συγκεκριμένη υπόθεση η Επιτρο¬ 
πή Ανταγωνισμού επέβαλε στο ΤΕΕ πρόστιμο ύψους 60.000 ευρώ 
(βλ. ιδίως παρ. 14). Βλ. σχετικά. Ν. Ζευγώλη, Οι οδοντιατρικοί σύλ¬ 
λογοι ως ενώσεις επιχειρήσεων κατά τη νομολογία του Συμβουλίου 
της Επικράτειας, ΕΕΕυρΔ, 3/2015, σελ. 277 επ. 


54. Περαιτέρω, ως προς τη νομική δεσμευτικότητα 
της υπ' αριθ. 217 απόφασης του ΔΣ της ΕΑΣ ΝΑΞΟΥ, 
εκτιμάται ότι υφίσταται εν προκειμένω, καθώς βάσει 
της παραγράφου 5 του άρθρου 8 του Καταστατικού της 
ΕΑΣ ΝΑΞΟΥ, οι Αγροτικοί Συνεταιρισμοί ή οι Ανώνυμες 
Εταιρικές Συμπράξεις-μέτοχοι «οφείλουν και δεσμεύο¬ 
νται» μεταξύ άλλων, «α. Να συμμορφώνονται πιστά με 
τις διατάξεις του καταστατικού, του Εσωτερικού Κανο¬ 
νισμού Λειτουργίας της εταιρείας, τις αποφάσεις της 
Γενικής Συνέλευσης και τις αποφάσεις του Διοικητικού 
Συμβουλίου της εταιρείας». Η δε ως άνω απόφαση συνο¬ 
δεύεται με δύο κυρώσεις σε περίπτωση μη εφαρμογής 
της. Ειδικότερα, η πρώτη κύρωση περιέχεται στο σώμα 
της υπ'αριθ. 217 απόφασης του ΔΣ της ΕΑΣ ΝΑΞΟΥ και 
συνίσταται στη μείωση κατά το ήμισυ της τιμής του γά¬ 
λακτος που θα παραδώσει ο παραγωγός κατά το έτος 
2018, για όποιον τυχόν παραγωγό διαθέσει στην αγορά 
εκτός Νάξου φρέσκιες πατάτες πριν τις 24 Δεκεμβρίου 
τρέχοντος έτους. Το πολύ υψηλό ποσοστό της μείωσης 
αλλά και το γεγονός ότι η κύρωση θα αφορά το σύνολο 
των προς παράδοση ποσοτήτων καθ' όλη τη διάρκεια 
του 2018 εκτιμάται ότι καθιστούν την κύρωση υπέρμετρα 
επαχθή. Η δε έτερη κύρωση περιέχεται στο καταστατικό 
και συνίσταται στην διαγραφή του μετόχου-μέλους της 
ΕΑΣ ΝΑΞΟΥ 86 . Ουσιαστικά, δηλαδή, στην προκειμένη 
περίπτωση υφίσταται εξαναγκασμός σε συμμόρφωση 87 
των μελών του ΕΑΣ ΝΑΞΟΥ και όχι μία απλή σύσταση (η 
οποία άλλωστε, όπως ήδη αναφέρθηκε ανωτέρω, καταρ- 
χάς τουλάχιστον, επίσης θα προβλημάτιζε από πλευράς 
ελεύθερου ανταγωνισμού 88 ). 

86 Σύμφωνα με την παράγραφο 11 του άρθρου 8 του Καταστατι¬ 
κού της ΕΑΣ ΝΑΞΟΥ «11.[...] Το Διοικητικό Συμβούλιο με αιτιολο¬ 
γημένη απόφασή του προβαίνει στην διαγραφή κάθε Αγροτικού 
Συνεταιρισμού ή Α.Ε.Σ.- μετόχου της εταιρείας όταν: α) Αρνείται 
την εκπλήρωση των υποχρεώσεων του απέναντι στην εταιρία σύμ¬ 
φωνα με όσα ορίζονται στην παράγραφο 5 του παρόντος άρθρου 
β) [...]». Σημειώνεται δε ότι στις υποχρεώσεις της παραγράφου 5 
περιλαμβάνεται, μεταξύ άλλων, και η δέσμευση των μετόχων να 
συμμορφώνονται με τις αποφάσεις του Διοικητικού Συμβουλίου. 

87 Για τον εξαναγκασμό σε συμμόρφωση, βλ. ενδεικτικά την υπ' 
αρ. 292/ΐν/2005 απόφαση ΕΑ. 

88 Η απαγόρευση του άρθρου 1 του ν. 3959/2011, καθώς και 
του άρθρου 101 ΣΛΕΕ εφαρμόζεται και σε περιπτώσεις που η 
απόφαση της ένωσης έχει το χαρακτήρα απλής σύστασης χωρίς 
δεσμευτικότητα, εφόσον αντανακλά εν τοις πράγμασι τη συλλο¬ 
γική βούληση των μελών της ένωσης να συντονίσουν τη δράση 
τους σε μία συγκεκριμένη αγορά και εφόσον η συμμόρφωση των 
μελών με αυτήν είναι ικανή να επιφέρει σημαντικές αρνητικές επι¬ 
πτώσεις στον ανταγωνισμό στη σχετική αγορά. Στην περίπτωση 
αυτή δεν απαιτείται η σύσταση να οδηγεί σε ομοιόμορφη συμπε¬ 
ριφορά. [Βλ. ενδεικτικά απόφαση ΠΕΚ υπόθ.Τ-213/95 καιΤ-18/96 
5ΐίεή(ίπ9 ΟθΐΊίίίεβΙίθ Κι-33ηνθΐΤιυυι-ΐ3θάΐΊ|ϊ (5(ΙΚ) 3πά ΕθάθΓΒίίθ ν3π 
ΝθάθΗΒπάϊθ Κι-33η6θάπ]νθη (ΕΝΚ) (ϋυίεή Οβπθϊ) κ. Επιτροπής, 
Συλλ. 1997 11-1739, σκ. 157, αποφάσεις Επιτροπής, 96/438/ΕΚ, 
ΕΕΝΕΧ, ΕΕ 1996 Ε181/28, σκ. 72- 73,2005/8/ΕΚ Ββγθππθ ά'ήοηοι-3ίι·θ5 
άθΙ'ΟιχΙι-θ άθί Αι-εΝίεεΙθϊ 6 θΙ 9Θ5, ΕΕ 2005 Ε4/10, παρ. 64, αποφά¬ 
σεις ΔΕΚ, υπόθ. 0- 8/72 νθΓθθηί9ίη9 νβπ ΟθπίθηίήβηάθΐΒΓθη κατά 
Επιτροπής, Συλλ. 1972 977, σκ. 15-25,209 - 215 και 218/78 ΕΕΡΕΤΑΒ 
39Γθθΐτΐθηΐ5 3πά ΓθοοπιπηθηάβΙίοη, Συλλ. 1980 3125, σκ. 85-89, 
υπόθ. 0- 96/82 ΙΑΖ κατά Επιτροπής, Συλλ. 1983, 3369, σκ. 18-21, 
υπόθ. 0-45/85, νθΓ03πά 8 θγ 53θήνθΓ5ίεΗθΓθΓ (νϋ5) κατά Επιτροπής. 
Συλλ. 1987,405, σκ. 26-32], 

55. Από τα ανωτέρω πιθανολογείται, συνεπώς, ότι η υπ' 
αριθ. 217 απόφαση του ΔΣ τηςΕΑΣ ΝΑΞΟΥ εκφράζει τη 
συνεπή βούληση του ΔΣ της ΕΑΣ ΝΑΞΟΥ να συντονίσει 
τη συμπεριφορά των μελώντηςωςπροςτον περιορισμό 
και τον έλεγχο της διάθεσης των πατατών χειμερινής καλ¬ 
λιέργειας πριν τις 24 Δεκεμβρίου τρέχοντος έτους κατά 
παράβαση του άρθρου 1 του ν. 3959/2011. 

56. Οπως προαναφέρθηκε, απόφαση ένωσης επιχει¬ 
ρήσεων, με την οποία επιδιώκεται ο περιορισμός της δι¬ 
άθεσης των προϊόντων, όπως αυτή που πιθανολογείται 
ότι στοιχειοθετείται εν προκειμένω, έχει ως αντικείμενό 
της τον περιορισμό ή την παρεμπόδιση ή τη νόθευση 
του ανταγωνισμού. Συνεπώς, παρέλκει η εκτίμηση των 
συγκεκριμένων αποτελεσμάτων της στην αγορά, δεδο¬ 
μένου ότι η παρακώλυση, ο περιορισμός ή η νόθευση 
του ανταγωνισμού εξετάζεται με αντικειμενικά κριτήρια. 
Η απόφαση αυτή αντιτίθεται στη διάταξη του άρθρου 1 
παρ. 1 ν. 3959/2011, χωρίς να είναι αναγκαία περαιτέρω 
έρευνα ως προς το αποτέλεσμά της και ως προς το εάν 
εφαρμόστηκε στην πράξη. Επισημαίνεται, παρεμπιπτό¬ 
ντως, ότι κατά την αξιολόγηση της πρακτικής, δεν εξε¬ 
τάζεται η υποκειμενική πρόθεση της ΕΑΣ ΝΑΞΟΥ 89 , αλλά 
μόνο το περιεχόμενο και ο αντικειμενικός σκοπός της 
απόφασης 90 . Ειδικότερα, δεν απαιτείται αντι-ανταγωνι- 
στική πρόθεση, αλλά αρκεί το αντικειμενικά ενδεχόμενο 
αντι-ανταγωνιστικό αποτέλεσμα, γεγονός το οποίο συ¬ 
νεπάγεται την απαγόρευση της υπό εξέταση απόφασης 
έστω και εάν η ΕΑΣ ΝΑΞΟΥ δεν αποσκοπούσε στο απο¬ 
τέλεσμα αυτό 91 . Εξάλλου, κατά πάγια νομολογία, για να 
μπορεί να θεωρηθεί ότι μία παράβαση διαπράχθηκε εκ 

89 Η οποία, ενδεχομένως, να μπορεί να αυναχθεί από το προσχέ¬ 
διο ανακοίνωσης, ημερομηνίας28.11.2017 προς«[...]». 

90 Ο Πρόεδρος της ΕΑΣ ΝΑΞΟΥ, [...], κατά τη διάρκεια της ακρο¬ 
αματικής [βλ. Συνεδρίαση 83η ΠΡΑΚΤΙΚΑ της 21 ης Δεκεμβρίου 
2017, σελ. 9] ανέφερε σχετικά τα εξής: «[Εντάξει, υπήρχαν παρα¬ 
γωγοί που είναι μέλη της ένωσης, συνεταιρισμοί, οι οποίοι, είχαμε 
αδιάθετη πατάτα στα ψυγεία [..]. Ήταν απούλητη, αυτό μαζί με τη 
φύρα, περίπου [...], γιατί εμείς σαν ένωση, οι συνεταιρισμοί μα¬ 
ζεύουν, είναι υποχρεωμένοι να μαζέψουν την πατάτα των μελών 
τους. [...], σημαίνει [...] για την ένωση και αυτόματα καταβάλλε¬ 
ται στα μέλη τους. Σε συνδυασμό λοιπόν μαζί, αν δεν, δηλαδή τα 
μείον της εταιρίας τα πληρώνουν οι ίδιοι οι παραγωγοί, τα μείον 
του συνεταιρισμού τους. Για να πουλήσουμε λοιπόν την πατάτα 
αυτή που είχαμε στα ψυγεία, που έπρεπε να την πουλήσουμε, γιατί 
καταλαβαίνετε ότι αν μείνει η πατάτα αυτή και βγει καινούρια θα 
υπάρξει κάποιο θέμα. Δηλαδή ένας καταναλωτής δεν πάει να πάρει 
το παλιό γάλα που λήγει σε μία μέρα, θα πάρει αυτό που λήγει σε 5 
μέρες, παράδειγμα. Οπότε και εμείς βρισκόμαστε μπροστά σε μία 
απώλεια της τάξεως [...], και θα καταμεριζόταν στον παραγωγό. 

Υπήρχε λοιπόν μία προστριβή, μάλλον συνεννόηση, είτε απειλή 
από τους συνεταιρισμούς ότι δεν πρέπει να μειωθεί η πατάτα, γιατί 
τα έξοδα πρέπει να πάνε στη μείωση της πατάτας, [...] πρέπει να 
τα αφαιρέσουμε από τον παραγωγό, να γίνει εκκαθάριση. Και σ' 
αυτή την απειλή από τον παραγωγό ότι να μην κ.λπ. πήραμε αυτή 
την απόφαση, μη ξέροντας τις συνέπειες που υπάρχουν. Φυσικά 
την ανακαλέσαμε. Ούτε δικηγόροι είμαστε, ούτε, δεν ξέραμε ότι 
μπορεί να συμβεί κάτι τέτοιο. Στο κάτω-κατώ [...] πατάτες είναι η 
φθινοπωρινή πατάτα της Νάξου, δεν είναι [...]]». 

91 Βλ. ενδεικτικά αποφ. ΔΕφΑΘ 559/2010, σκ. 17, ΔΕφΑΘ. 
2891/2009, σκ. 18, ΔΕφΑΘ 1682/2009 σκ. 27, 0- 29/83 & 30/83 
0οιηρ39ηίθ ΒογβΙ ΑϊΙυιϊθηπθ άθ5 Μίηθδ 5Α 3ηά Βήθίηζίης ΟΙΥΙΒΗ 
κατά Επιτροπής, Συλλ. 1984, σελ. 1679. 


προθέσεως, δεν είναι απαραίτητο η επιχείρηση / ένω¬ 
ση επιχειρήσεων να είχε επίγνωση του ότι παρέβαινε 
την απαγόρευση του άρθρου 1 ν. 3959/2011 (ή και 101 
ΣΛΕΕ). Αρκεί το ότι δεν μπορούσε να αγνοεί ότι η επίμαχη 
συμπεριφορά είχε ως αντικείμενο τον περιορισμό του 
ανταγωνισμού 92 . 

57. Σε κάθε περίπτωση, τυχόν συμμόρφωση των μελών 
της ΕΑΣ ΝΑΞΟΥ με την ως άνω απόφαση πιθανολογεί¬ 
ται ότι θα ήταν ικανή να επιφέρει σημαντικές αρνητικές 
επιπτώσεις στον ανταγωνισμό στην αγορά της πατάτας, 
καθώς θα περιοριζόταν η διάθεση των πατατών χειμε¬ 
ρινής καλλιέργειας εις βάρος τόσο των παραγωγών της 
Νάξου, όσο και των καταναλωτών. Επίσης, ενδέχεται να 
είχε αντίκτυπο και στην αγορά προμήθειας γάλακτος, 
μέσω της μειωμένης στο ήμισυ τιμής αγοράς γάλακτος, 
η οποία δύναται να προκαλέσει σημαντική ζημία εις βά¬ 
ρος των παραγωγών. Μάλιστα, η βούληση του ΔΣ της 
ΕΑΣ ΝΑΞΟΥ, προκειμένου να διασφαλισθεί η καθολική 
συμμόρφωση και εφαρμογή των συμφωνηθέντων, προ¬ 
κύπτει αφενός από τη συμμετοχή των Προέδρων των 
Αγροτικών Συνεταιρισμών στη διαμόρφωση του περιε¬ 
χομένου της από 29.11.2017 Ανακοίνωσης και αφετέρου 
από τη σοβαρότητα των κυρώσεων που συνεπάγεται η 
μη συμμόρφωση με τα συμφωνηθέντα. 

58. Το δημόσιο συμφέρον το οποίο καλείται, εν προ¬ 
κειμένω, να προστατεύσει η Ε.Α. είναι η προστασία του 
ελεύθερου ανταγωνισμού και η διασφάλιση της δυνατό¬ 
τητας απρόσκοπτης προμήθειας των υπό κρίση προϊό¬ 
ντων 93 . Αξιολογείται δε με τη «δημοσιολογική»/ κάθετη 
άψητης προστασίας του ανταγωνισμού, εκείνης η οποία 
συναρτάται με τη διαφύλαξη της αγοράς με την ευρύτε¬ 
ρη έννοιάτης, ως θεσμού ο οποίος εξυπηρετεί άμεσα το 

92 Βλ. ενδεικτικά απόφ. ΔΕφΑΘ 1001/2006, σκ. 16, υπόθ. 
0246/1986 ΒθΙβϊοο κατά Επιτροπής, σκ. 40-41. 

93 Σημειώνεται ότι στη διάρκεια της ακροαματικής διαδικασί¬ 
ας, ανέκυψαν και ζητήματα αθέμιτου ανταγωνισμού, που μπορεί 
ενδεχομένως να είναι σοβαρά. Χαρακτηριστική είναι η απάντηση 
του Προέδρου της ΕΑΣ Νάξου σε ερώτηση μέλους της ΕΑ «γιατί 
δεν πάτε στις λαϊκές;» [Βλ. Συνεδρίαση 83η ΠΡΑΚΤΙΚΑ της 21ης 
Δεκεμβρίου 2017, σελ. 29-30]. Συγκεκριμένα, ο Πρόεδρος της ΕΑΣ 
απάντησε τα εξής: «Γιατί νοθεύεται η πατάτα. Μετά δεν μπορούμε 
να την ελέγξουμε την πατάτα εκεί. Πάμε 5 κιλά και βγαίνει 15. Δεν 
γίνεται αυτό. Αυτός ο παραγωγός που σας είπα πούλαγε, βρήκα 
τον Φλεβάρη πατάτες [...] Νάξου και ο άνθρωπος έβγαλε [...] και 
πουλάει, όλα τα μάρκετ πουλάγανε αυτή την πατάτα, αυτού του 
ανθρώπου, [...], που είναι 5 άνθρωποι το παίρνουν. Και πούλα¬ 
γε 20 μέρες, το παρακολουθούσαμε, 20 μέρες το ίδιο <3Β. Πώς να 
πουλήσουν οι παραγωγοί και αυτοί; Το 08 είναι η ταυτότητα του 
παραγωγού, κωδικός του παραγωγού, γιατί έχουμε πιστοποιημέ¬ 
να, είμαστε ΠΟΠ προϊόν, δεν παίρνουμε από αλλού, δεν κάνουμε 
τίποτα, εμείς εκεί παράγουμε, εκεί συσκευάζουμε, και το γάλα είναι 
ΠΟΠ, [...], έχουμε τα πάντα ό,τι αφορά την πατάτα. Προστατεύουμε 
τον παραγωγό μας και τον καταναλωτή, να ξέρει τι τρώει.», ενώ 
νωρίτερα, οε άλλο σημείο της κατάθεσής του είχε σημειώσει τα 
εξής: «Εγώ λέω ότι τα αρνιά αυτή τη στιγμή στη Νάξο σφάζου¬ 
με 5.000, 6.000 όλο τον χρόνο, και εδώ βρίσκονται 600.000. Πού 
βρίσκονται; Δηλαδή είναι αδιανόητο. Ό,τι πουλάνε οτον Ψυρρή 
παραγωγή. Τα υπόλοιπα πού πάνε; Πώς βρίσκονται Νάξου;» [Βλ. 
Συνεδρίαση 83η ΠΡΑΚΤΙΚΑ της 21ης Δεκεμβρίου 2017, σελ. 27]. 
Ωστόσο, υπογραμμίζεται ότι για τα ανωτέρω ζητήματα η Επιτροπή 
Ανταγωνισμού είναι αναρμόδια, καθόσον αυτά εκφεύγουν του 
ρυθμιστικού πεδίου του ν. 3959/2011. 

δημόσιο συμφέρον και προστατεύει τον πολίτη/κατανα¬ 
λωτή, με βάση τα ανωτέρω αναλυτικώς εκτεθέντα 94 . Άλ¬ 
λωστε, αναλογικά στο άρθρο 14 παρ. ιδ) υποπαρ. αα) του 
ν. 3959/2011 ρητά ορίζεται ότι αναφορικά με τα κριτήρια 
της κατά προτεραιότητα εξέτασης των υποθέσεων και 
των στρατηγικών στόχων της Ε.Α., η Ολομέλειά της στη 
σχετική της απόφαση λαμβάνει υπόψη ιδίωςτο δημόσιο 
συμφέρον, τις πιθανές επιπτώσεις στον ανταγωνισμό, την 
προστασία του καταναλωτή, καθώς και το αποτέλεσμα 
που προσδοκάται από την παρέμβασή της σε συγκεκρι¬ 
μένη υπόθεση 95 . Με αφορμή τη συγκεκριμένη διάταξη, 
εκτιμάται ότι τα ως άνω κριτήρια προφανώς συντρέχουν 
και στην εξεταζόμενη περίπτωση λήψης ασφαλιστικών 
μέτρων, η οποία περίπτωση μάλιστα, εφόσον η ανάγκη 
λήψης αυτών των μέτρων αποδεικνύεται, σε σύγκριση 
με την προτεραιοποίηση υποθέσεων έχει πλέον και 
το επιπρόσθετο υπέρ της στοιχείο του επείγοντος χα¬ 
ρακτήρα, το οποίο επιβάλλει την παρέμβαση της Επι¬ 
τροπής στον ελάχιστο δυνατό χρόνο, δηλαδή άμεσα. 
Ειδικότερα, ο περιορισμός της διάθεσης των υπό κρίση 
προϊόντων πιθανολογείται ότι συνεπάγεται βλάβη τόσο 
στον ανταγωνισμό όσο και στα συμφέροντα των κατα¬ 
ναλωτών. Ιδίως, η μη διάθεση εκτός Νάξου της πατάτας 
νέας εσοδείας των παραγωγών, δύναται να έχει άμεση 
επίπτωση στη διάθεση συνολικής πατάτας στην ελληνική 
επικράτεια και μάλιστα κατά τη διάρκεια της εορταστι¬ 
κής περιόδου, όπου αναμένεται υψηλότερη ζήτηση των 
εν λόγω προϊόντων. Πιθανά άμεσα αποτελέσματα της 
εν λόγω πρακτικής στον ανταγωνισμό είναι π.χ. αύξηση 
εισαγωγών, υψηλότερες τιμές προϊόντων. Στην ως άνω 
πιθανολόγηση συνυπολογίζεται, ιδίως, το γεγονός ότι η 
υπ' αριθ. 217 απόφαση του ΔΣ της ΕΑΣ ΝΑΞΟΥ αφορά 
12 Αγροτικούς Συνεταιρισμούς, που με τη σειρά τους 
αριθμούν ως μέλη κατά τον παρόντα χρόνο 3.274 φυσι¬ 
κά πρόσωπα/ παραγωγούς 96 , καθώς και το ότι αποτελεί 
μία από τις λίγες εγκεκριμένες εταιρίες και δικαιούχους 
χρήσηςτης ονομασίας'Πατάτα Νάξου -Π.Γ.Ε'με δραστη¬ 
ριότητα στην παραγωγή, συσκευασία και εμπορία, οι 
δραστηριότητες της οποίας εκτείνονται στο σύνολο της 
ελληνικής επικράτειας. Επιπρόσθετα, η επιβολή ποινής 
στους παραγωγούς εντείνει την πιθανότητα εφαρμογής 
της συγκεκριμένης απόφασης. 

59. Η δράση της Ε.Α. για τη λήψη ασφαλιστικών μέτρων 
κρίνεται, εν προκειμένω, επείγουσα για την αποτροπή 
άμεσα επικείμενου κινδύνου, που συνίσταται στη μη δι¬ 
άθεση των πατατών χειμερινής καλλιέργειας στην αγορά 
εκτός Νάξου πριν τις 24 Δεκεμβρίου τρέχοντος έτους, 
ενόψει ιδίως και του γεγονότος ότι από τα ως άνω εκτε¬ 
θέντα πιθανολογείται ο άμεσος χαρακτήρας της ενεργο¬ 
ποίησης και υλοποίησης της ως άνω αντι-ανταγωνιστικής 
συμπεριφοράς σύμφωνα με την υπ' αριθ. 217 απόφαση 
του ΔΣ της ΕΑΣ ΝΑΞΟΥ καθώς και την από 29.11.2017 

94 Πρβλ. Δελλή Γ., «Η Επιτροπή Ανταγωνισμού: οργάνωση, δια¬ 
δικασία, δικαστικός έλεγχος» σε Δ. Τζουγανάτο (επιμ.), Δίκαιο του 
Ελεύθερου Ανταγωνισμού, Εκδόσεις Νομική Βιβλιοθήκη, Αθήνα 
2013, σελ. 954, παρ. 75. 

95 Καθώς και κάποια άλλα στοιχεία (π.χ. παραγραφή) που όμως 
δεν ενδιαφέρουν στην εξεταζόμενη περίπτωση. 

96 Βλ. υποσημειώσεις 12 και 13. 


σχετική Ανακοίνωση. Ωστόσο, και η άμεση εφαρμογή 
κυρώσεων σε μέλη που τυχόν δεν συμμορφωθούν με 
τα ανωτέρω, συνιστά ομοίως, άμεσα επικείμενο κίνδυνο, 
καθώς οι συνέπειες αυτών των κυρώσεων θα προκύψουν 
καθ'όλη τη διάρκεια του 2018. Η βλάβη επίσης, στο δη¬ 
μόσιο συμφέρον κρίνεται, ομοίως, ανεπανόρθωτη, αφε¬ 
νός μεν καθώς οποιοδήποτε μέτρο ληφθεί μετά την 24 
Δεκεμβρίου 2017, δεν θα είναι πρόσφορο να άρει τις τυ¬ 
χόν αντι-ανταγωνιστικές συνθήκες που πιθανολογούνται 
ότι θα έχουν ήδη δημιουργηθεί στην υπό κρίση αγορά, 
αφετέρου δε τυχόν κυρώσεις, όταν επιβληθούν θα είναι 
δυσχερώς επανορθώσιμες. Λαμβανομένου, τέλος, υπό¬ 
ψη ότι από τα στοιχεία του φακέλου προκύπτει ότι το 
ζήτημα τυχόν μη διάθεσης του υπό κρίση προϊόντος έχει 
απασχολήσει και στο παρελθόν το ΔΣ της ΕΑΣ ΝΑΞΟΥ 97 
(με σαφώς λιγότερη ένταση πάντως, σε σύγκριση με την 
εξεταζόμενη περίπτωση 98 ), καθίσταται πιο επιτακτική η 
παρέμβαση της Ε.Α. προκειμένου να αποφευχθεί ο κίνδυ¬ 
νος λήψης αντίστοιχων αποφάσεων στο μέλλον 99 . Ενόψει 
των ανωτέρω και προκειμένου να αποκατασταθεί η ισορ¬ 
ροπία των συνθηκών ανταγωνισμού στο συγκεκριμένο 
τμήμα της αγοράς, κατά το μέρος που έχει κλονισθεί από 
τη λήψη της εν λόγω απόφασης, κρίνεται επιτακτικό η 
Ε.Α. να διατάξει ιδίως τη ρητή και σαφή ανάκληση τόσο 
της υπ'αριθ. 217 απόφασης του ΔΣτης ΕΑΣ ΝΑΞΟΥ όσο 
και της από 29.11.2017 σχετικής Ανακοίνωσης διασφα¬ 
λίζοντας παράλληλα τις αναγκαίες εγγυήσεις δημοσιό¬ 
τητας, στην οποία επιβεβαιώθηκε, κατά τη διάρκεια της 
ακροαματικής διαδικασίας ενώπιον της ΕΑ, ότι η ΕΑΣ 
είχε προβεί εν πολλοίς ήδη από την προηγούμενη της 
από 21 Δεκεμβρίου 2017 συνεδρίασης ενώπιον της ΕΑ 100 . 

97 Βλ. σχετικά την υπ' αριθ. 195/2017 απόφαση του ΔΣ της ΕΑΣ 
ΝΑΞΟΥ, η οποία ελήφθη στις 24.7.2017, το περιεχόμενο της οποίας 
αναφέρεται αναλυτικά ανωτέρω στην παρ. 8. 

98 Οπως ήδη αναφέρθηκε, στην προκειμένη περίπτωση υφίστα- 
ται εξαναγκασμός σε συμμόρφωση των μελών του ΕΑΣ ΝΑΞΟΥ, 
δια της απειλής αγοράς γάλακτος από την ΕΑΣ στη μισή τιμή για 
ένα χρόνο. 

99 Όπως προέκυψε από την έρευνα της Υπηρεσίας (επιτόπιος 
έλεγχος στις 11.12.2017 και συλλεχθέν σε αυτόν υλικό), αλλά και 
επιβεβαιώθηκε κατά τη διάρκεια της ακροαματικής [απόσπασμα 
πρακτικών Συνεδρίαση 83η ΠΡΑΚΤΙΚΑ της 21 ης Δεκεμβρίου 2017, 
σελ. 18-20] εξαναγκασμός σε συμμόρφωση των μελών του ΕΑΣ 
ΝΑΞΟΥ από την Ένωση δεν είχε υπάρξει ξανά κατά το παρελθόν, 
καθόσον δεν εντοπίστηκε άλλη αντίστοιχη περίπτωση με την εξε¬ 
ταζόμενη. Βλ. ερώτηση αντιπροέδρου ΕΑ («Δηλαδή αυτό είναι κάτι 
το οποίο συνέβη για πρώτη φορά; Προσπαθώ να καταλάβω πώς 
το σκέφτονται οι παραγωγοί.»), στην οποία ο Πρόεδρος της ΕΑΣ 
απαντά «Πρώτη φορά έγινε. Για πρώτη φορά έγινε αυτό». Επίσης, 
σε νέα διευκρινιστική ερώτηση της Αντιπροέδρου για το τι γίνεται 
στις περιπτώσεις πλεονασματικής σοδειάς, ο συνήγορος της ΕΑΣ 
Δ. Τζάκας επισημαίνει χαρακτηριστικά (σελ. 20) τα εξής: «Νομίζω 
ότι κάποια πράγματα απ'αυτά που λέει ο κ. [...] αποδεικνύονται 
και από τον επιτόπιο έλεγχο. Δηλαδή δεν προκύπτει ότι ήτανε μια 
συστηματική συμπεριφορά. Ήταν ένα μοναδικό μέτρο που λήφθη- 
κε μια φορά ενόψει μιας υπερπαραγωγής.Τώρα ότι το πάθημα θα 
τους γίνει μάθημα, προφανώς γι' αυτό είμαστε εδώ πέρα και γι' 
αυτό αντιδράσαμε τόσο άμεσα και γι' αυτό λέω ότι ερχόμαστε σε 
πνεύμα καλόπιστης συνεργασίας, ούτε να αντιδικήσουμε». Από την 
έρευνα της Υπηρεσίας τα λεγάμενα του συνηγόρου για έλλειψη 
συστηματικής συμπεριφοράς από πλευράς ΕΑΣ επιβεβαιώνονται. 

100 Βλ. ενδεικτικά [απόσπασμα πρακτικών Συνεδρίαση 83η 

60. Τέλος, η Ε.Α. υποχρεούται να σταθμίσει μεταξύτων 
συμφερόντων των καταναλωτών και των όποιων τυχόν 
νομίμων συμφερόντων της ΕΑΣ ΝΑΞΟΥ. Ο περιορισμός 
της διάθεσης των προϊόντων ως αντικείμενο και πιθανό 
αποτέλεσμα της επίμαχης απόφασης, δύναται να επιφέ¬ 
ρει σημαντικές αρνητικές επιπτώσεις στον ανταγωνισμό 
στην αγορά της πατάτας, καθώς θα περιοριστεί η διάθε¬ 
ση των πατατών χειμερινής καλλιέργειας εις βάρος τόσο 
των παραγωγών της Νάξου, όσο και των καταναλωτών. 
Λαμβανομένου υπόψη του συγκεκριμένου περιεχομένου 
της από 24.11.2017 απόφασης, η προστασία των συμφε¬ 
ρόντων των καταναλωτών, η διασφάλιση της ύπαρξης 
αποτελεσματικού ανταγωνισμού στο συγκεκριμένο τμή¬ 
μα της αγοράς και η προστασία των παραγωγών κρίνο- 
νται υπέρτερες των όποιων τυχόν συμφερόντων της ΕΑΣ 
ΝΑΞΟΥ από τη λήψη της εν λόγω απόφασης. Άλλωστε, 
δεν πιθανολογείται ότι μία τέτοιας φύσης απόφαση είναι 
πρόσφορη να υπηρετήσει με νόμιμο τρόπο τα εμπορικά 
συμφέροντα των μελών της ΕΑΣ ΝΑΞΟΥ, ιδίως δε εν όψει 
και των υπέρμετρα επαχθών κυρώσεων (ήτοι το πολύ 
υψηλό ποσοστό της μείωσης -50%- της τιμής γάλακτος, 
στην οποία θα πωλήσει το προϊόν του το μέλος, αλλά και 
το γεγονός ότι η κύρωση θα αφορά το σύνολο των προς 
παράδοση ποσοτήτων καθ' όλη τη διάρκεια του 2018), 
τις οποίες αναμένεται να υποστεί όποιος παραγωγός δεν 
συμμορφωθεί με την ως άνω απόφαση. 

61. Συμπερασματικά, με βάση τις παραπάνω σκέψεις, 
εκτιμήθηκε καταρχάς ότι συντρέχουν οι προϋποθέσεις 
για τη λήψη ασφαλιστικών μέτρων στην παρούσα υπό¬ 
θεση αναφορικά με την ΕΑΣ ΝΑΞΟΥ 

ν.6 Πρόταση και ανάληψη δεσμεύσεων 

62. Η ΕΑΣ Νάξου, αποδεχόμενη πλήρως και σε απόλυ¬ 
το βαθμό το περιεχόμενο της Εισήγησης περί ανάγκης 
λήψης ασφαλιστικών μέτρων, κατέθεσε δεσμεύσεις. Ει¬ 
δικότερα, οι προτεινόμενες δεσμεύσεις περιελάμβαναν 
τη δημοσιοποίηση διορθωτικής ανακοίνωσης/ δελτίου 
τύπου και τη σχετική ενημέρωση των μελών της Ένωσης, 
καθώς και την αποχή στο μέλλον από οποιαδήποτε ανα¬ 
κοίνωση ή σύσταση που να αφορά άμεσα ή έμμεσα τη 
διαμόρφωση της οικονομικής-εμπορικής πολιτικής των 
μελών της Ένωσης. Την ίδια πρόταση για την ανάληψη 
δεσμεύσεων επανέλαβε η ΕΑΣ Νάξου και ενώπιον της 
Επιτροπής Ανταγωνισμού πριν την έναρξη της συζήτη¬ 
σης για τη λήψη ασφαλιστικών μέτρων. 

63. Με βάση τις ανωτέρω σκέψεις, κατά την κρίση των 
μελών της Επιτροπής, πιθανολογείται παράβαση του άρ¬ 
θρου 1 του ν. 3959/2011 από τις προαναφερόμενες ενέρ¬ 
γειες της ΕΑΣ Νάξου, ως ένωσης (ενώσεων) επιχειρήσεων. 
Ταυτόχρονα, συντρέχουν οι τυπικές προϋποθέσεις του 

ΠΡΑΚΤΙΚΑ της 21ης Δεκεμβρίου 2017, σελ. 20] τη διατύπωση του 
συνηγόρου της ΕΑΣ, ο οποίος ανέφερε χαρακτηριστικά τα εξής: 
«Πάντως σε κάθε περίπτωση, νομίζω ότι οι άνθρωποι ό,τι πέρναγε 
απ'το χέρι τους ώστε να αποκαταστήσουν την τάξη της νομιμότη¬ 
τας το έχουνε κάνει και τις δημοσιεύσεις προσωπικά τους είπα να 
είναι λίγο επιφυλακτικοί, για να μην δημιουργηθεί η εσφαλμένη 
εντύπωση στην Επιτροπή ότι προσπαθούμε να προκαταλάβουμε 
την κρίση σας, ότι εάν θεωρείτε ότι το λεκτικό των αποφάσεων σε 
κάτι δεν σας καλύπτει, ότι χρειάζεται κάποια συμπλήρωση,!. · ·]]». 


νόμου για την αποδοχή των προτεινόμενων δεσμεύσεων 
στην κρινόμενη υπόθεση, ενώ και από πλευράς ουσί¬ 
ας η ανάληψή τους ανταποκρίνεται με επάρκεια στην 
παύση της πιθανολογούμενης παράβασης (καθώς και 
στο σκεπτικό της Εισήγησης περί αυτεπάγγελτης λήψης 
ασφαλιστικών μέτρων). 

64. Συνεπώς, στην υπό κρίση υπόθεση, η Επιτροπή 
αποδέχεται τις προτεινόμενες δεσμεύσεις και τις καθι¬ 
στά υποχρεωτικές για την ΕΑΣ Νάξου, σύμφωνα με τη 
συνδυαστική εφαρμογή των παρ. 5 και 6 του άρθρου 
25 του ν. 3959/2011. 

65. Ως εκ τούτου, ενόψει της αποδοχής των προτεινό- 
μενων δεσμεύσεων από την ΕΑΣ Νάξου, δεν απαιτείται 
περαιτέρω δράση της Επιτροπής στην υπό κρίση υπό¬ 
θεση και παρέλκει η εξέταση της συνδρομής των προ¬ 
ϋποθέσεων για την αυτεπάγγελτη λήψη ασφαλιστικών 
μέτρων κατά αυτής. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Ολομέλεια της Επιτροπής Ανταγωνισμού, αποφάσισε 
ομόφωνα και σε φανερή ψηφοφορία τα ακόλουθα: 

1. Να αποδεχθεί τις προτεινόμενες δεσμεύσεις, με 
βάση το άρθρο 25 παρ. 6 του ν. 3959/2011, όπως ισχύει, 
από την ΕΝΩΣΗ ΑΓΡΟΤΙΚΩΝ ΣΥΝΕΤΑΙΡΙΣΜΩΝ ΝΑΞΟΥ 
ΑΓΡΟΤΙΚΗ ΕΤΑΙΡΙΚΗ ΣΥΜΠΡΑΞΗ ΑΝΩΝΥΜΗ ΕΤΑΙΡΕΙΑ 
(ΑΕΣ ΝΑΞΟΥ ή/και ΕΑΣ ΝΑΞΟΥ), οι οποίες έχουν ως 
ακολούθως: 

(α) Το Δ.Σ. της ΑΕΣ ΝΑΞΟΥ θα εκδώσει άμεσα ανακοί¬ 
νωση με το κάτωθι περιεχόμενο: 

«1. Ανακαλούμε άμεσα και στο σύνολό της την από 
24.11.2017 υπ'αριθμ. 217/2017 απόφαση του Διοικη¬ 
τικού Συμβουλίου, με την οποία ζητούσαμε από τους 
παραγωγούς να μην διαθέτουν πατάτα φθινοπωρινής 
καλλιέργειας σε ανθρώπους που θα τη διέθεταν εκτός 
Νάξου, καθόλο το περιεχόμενό της. Μετά την ανεπιφύ¬ 
λακτη ανάκληση αυτής, οι παραγωγοί είναι ελεύθεροι να 
διαθέτουν τις πατάτες φθινοπωρινής καλλιέργειας ακόμα 
και για διάθεση εκτός Νάξου χωρίς κανένα περιορισμό 
και χωρίς καμία συνέπεια ή κύρωση και ιδίως ως προς την 

απειλή προμήθειας του παραδιδομένου από τους πα¬ 
ραγωγούς γάλακτος κατά το έτος 2018 στη μισή τιμή. 

2. Σε κάθε περίπτωση, η ΑΕΣ δεν επιθυμούσε να στρε¬ 
βλώσει τον ανταγωνισμό, ούτε πολύ περισσότερο να χει¬ 
ραγωγήσει τις τιμές στην αγορά πατάτας ή γάλακτος». 

(β) Η Ανακοίνωση αυτή θα κοινοποιηθεί στον τύπο και 
σε όλα τα μέλη / μετόχους και τους παραγωγούς πατάτας 
και γαλακτοκομικών προϊόντων της ΑΕΣ ΝΑΞΟΥ με επι¬ 
στολή ανάκλησης. Συγκεκριμένα, η ΑΕΣ ΝΑΞΟΥ θα δη¬ 
μοσιεύσει την ανωτέρω ανακλητική ανακοίνωση άμεσα 
στην ιστοσελίδα και στην εφημερίδα της, σε εφημερίδα 
ημερήσιας τοπικής κυκλοφορίας και θα την αναρτήσει 
σε εμφανή σημεία, όπου προσέρχονται οι παραγωγοί για 
τις δοσοληψίες τους. 

(γ) Η ΑΕΣ ΝΑΞΟΥ δεσμεύεται να αποστείλει στην Επι¬ 
τροπή Ανταγωνισμού εντός δεκαπέντε (15) ημερών, από 
την κοινοποίηση του διατακτικού της, αποδεικτικά των 
ανωτέρω ενεργειών της. 

(δ) Η ΑΕΣ ΝΑΞΟΥ δεσμεύεται, επίσης, ότι θα απέχει στο 
μέλλον από την έκδοση παρόμοιων αποφάσεων (συμπε- 





14298 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 296/12.04.2018 


ριλαμβανομένων συναφών συστάσεων και ανακοινώσε¬ 
ων), οι οποίες περιορίζουν ή νοθεύουν τον ανταγωνισμό. 

2. Σε περίπτωση παράλειψης συμμόρφωσης με τις ως 
άνω αναληφθείσες δεσμεύσεις, οι οποίες καθίστανται 
υποχρεωτικές, η Επιτροπή Ανταγωνισμού δύναται να επι¬ 
βάλει πρόστιμο ύψους δύο χιλιάδων (2.000) ευρώ για 
κάθε ημέρα μη συμμόρφωσης προς τα ανωτέρω. 


Η απόφαση εκδόθηκε την 21 η Δεκεμβρίου 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΔΗΜΗΤΡΙΟΣ ΚΥΡΙΤΣΑΚΗΣ 

